Tento dokument predstavuje schválené informácie o lieku Hexacima a sú v ňom sledované zmeny od predchádzajúcej procedúry, ktorou boli ovplyvnené informácie o lieku (EMA/VR/0000246654).

Viac informácií nájdete na webovej stránke Európskej agentúry pre lieky: [https://www.ema.europa.eu/en/medicines/human/EPAR/Hexacima](https://www.ema.europa.eu/en/medicines/human/EPAR/Hexacima%20)

**PRÍLOHA I**

SÚHRN CHARAKTERISTICKÝCH VLASTNOSTÍ LIEKU

**1. NÁZOV LIEKU**

Hexacima injekčná suspenzia naplnená v injekčnej striekačke

Hexacima injekčná suspenzia

Očkovacia látka proti záškrtu, tetanu, čiernemu kašľu (acelulárna zložka), hepatitíde B (rDNA), detskej obrne (inaktivovaná) a *Haemophilus influenzae* typu b konjugovaná (adsorbovaná).

**2. KVALITATÍVNE A KVANTITATÍVNE ZLOŽENIE**

Jedna dávka1 (0,5 ml) obsahuje:

Difterický toxoid nie menej ako 20 IU2,4 (30 Lf)

Tetanový toxoid nie menej ako 40 IU3,4 (10 Lf)

Antigény *Bordetella* *pertussis*

Pertusový toxoid 25 mikrogramov

Filamentózny hemaglutinín 25 mikrogramov

Poliovírus (inaktivovaný)5

typ 1 (Mahoney) 29 jednotiek D-antigénu6

typ 2 (MEF-1) 7 jednotiek D-antigénu6

typ 3 (Saukett) 26 jednotiek D-antigénu6

Povrchový antigén hepatitídy B7 10 mikrogramov

Polysacharid *Haemophilus influenzae* typu b 12 mikrogramov

(polyribosylribitol fosfát)

konjugovaný na tetanový proteín 22–36 mikrogramov

1 adsorbovaná na hydratovaný hydroxid hlinitý (0,6 mg Al3+)

2 ako dolná hranica intervalu spoľahlivosti (p = 0,95) a nie menej ako 30 IU ako stredná hodnota

3 ako dolná hranica intervalu spoľahlivosti (p = 0,95)

4 alebo ekvivalentná aktivita stanovená pomocou vyhodnotenia imunogenity

5 kultivovaný na bunkách Vero

6 tieto množstvá antigénu sú presne rovnaké ako tie, ktoré boli predtým vyjadrené ako 40-8-32 D-antigénových jednotiek pre typ vírusu 1, 2 a 3, v uvedenom poradí, ak sa merajú pomocou inej vhodnej imunochemickej metódy

7 vyrobený na kultúre buniek kvasníc *Hansenula polymorpha* technológiou rekombinantnej DNA

Vakcína môže obsahovať stopové množstvá glutaraldehydu, formaldehydu, neomycínu, streptomycínu a polymyxínu B, ktoré sa používajú vo výrobnom procese (pozri časť 4.3).

Pomocné látky so známym účinkom

Fenylalanín.............................85 mikrogramov

(pozri časť 4.4)

Úplný zoznam pomocných látok, pozri časť 6.1.

**3. LIEKOVÁ FORMA**

Injekčná suspenzia.

Hexacima je belavá zakalená suspenzia.

**4. KLINICKÉ ÚDAJE**

**4.1 Terapeutické indikácie**

Hexacima (DTaP-IPV-HB-Hib) je indikovaná na základné očkovanie a preočkovanie dojčiat a batoliat vo veku od šesť týždňov proti záškrtu, tetanu, čiernemu kašľu, hepatitíde B, detskej obrne a invazívnym ochoreniam spôsobeným baktériami Haemophilus influenzae typu b (Hib).

Použitie tejto vakcíny má byť v súlade s oficiálnymi odporúčaniami.

**4.2 Dávkovanie a spôsob podávania**

Dávkovanie

*Základné očkovanie*

Základné očkovanie pozostáva z 2 dávok (podaných s odstupom aspoň 8 týždňov) alebo 3 dávok (podaných s odstupom aspoň 4 týždňov) v súlade s oficiálnymi odporúčaniami.

Môžu sa použiť všetky schémy očkovania vrátane SZO Rozšíreného programu imunizácie (EPI) (Expanded Program on Immunisation) vo veku 6, 10, 14 týždňov bez ohľadu na to, či bola pri narodení podaná dávka vakcíny proti hepatitíde B.

Ak sa pri narodení podá prvá dávka vakcíny proti hepatitíde B:

* Hexacima sa môže použiť k podaniu ďalších dávok vakcíny proti hepatitíde B od veku 6 týždňov. Ak sa druhá dávka vakcíny proti hepatitíde B má podať pred dosiahnutím tohto veku, má sa použiť monovalentná vakcína proti hepatitíde B.
* Hexacima sa môže použiť v kombinovanej očkovacej schéme hexavalentnej/pentavalentnej/hexavalentnej očkovacej látky podľa očkovacieho kalendára, v súlade s oficiálnymi odporúčaniami.

*Posilňovacia dávka*

Po 2 dávkach základného očkovania s Hexacimou sa musí podať posilňovacia dávka.

Po 3 dávkach základného očkovania s Hexacimou sa má podať posilňovacia dávka.

Posilňovacia dávka sa má podať minimálne 6 mesiacov po poslednej dávke základného očkovania v súlade s oficiálnymi odporúčaniami. Minimálne sa musí podať dávka Hib vakcíny.

Navyše:

Pri neočkovaní proti hepatitíde B pri narodení je potrebné podať posilňovaciu dávku vakcínou proti hepatitíde B. Hexacima sa môže použiť ako posilňovacia dávka.

Ak je pri narodení podaná vakcína proti hepatitíde B, po 3 dávkach základného očkovania sa môže podať vakcína Hexacima alebo pentavalentná DTaP-IPV/Hib vakcína ako posilňovacia dávka.

Hexacima sa môže použiť ako posilňovacia dávka u jedincov, ktorí boli predtým očkovaní inou hexavalentnou alebo pentavalentnou DTaP-IPV/Hib vakcínou spolu s monovalentnou vakcínou proti hepatitíde B.

WHO-EPI očkovacia schéma (6., 10., 14. týždeň):

Po očkovaní podľa WHO-EPI schémy sa má podať posilňovacia dávka:

* má sa podať aspoň posilňovacia dávka očkovacej látky proti obrne
* ak chýba očkovanie proti hepatitíde B pri narodení, musí sa podať posilňovacia dávka očkovacej látky proti hepatitíde B
* Hexacimu možno podať ako posilňovaciu dávku

*Ďalšia pediatrická populácia*

Bezpečnosť a účinnosť Hexacimy u dojčiat mladích ako 6 týždňov neboli stanovené. K dispozícii nie sú žiadne údaje.

K dispozícii nie sú žiadne údaje u starších detí (pozri časti 4.8 a 5.1).

Spôsob podania

Imunizácia sa má vykonať intramuskulárnou injekciou (IM). Odporúčanými miestami vpichu sú anterolaterálna horná časť stehna (preferovaná oblasť) alebo u starších detí deltový sval (možné od veku 15 mesiacov).

Pokyny na použitie, pozri časť 6.6.

**4.3 Kontraindikácie**

Anafylaktická reakcia v anamnéze po predchádzajúcom podaní Hexacimy.

Precitlivenosť na liečivá, na ktorúkoľvek z pomocných látok uvedených v časti 6.1 a stopové reziduá (glutaraldehyd, formaldehyd, neomycín, streptomycín a polymyxín B), ktorúkoľvek vakcínu proti čiernemu kašľu alebo precitlivenosť po predchádzajúcom podaní Hexacimy alebo vakcíny obsahujúcej rovnaké komponenty alebo zložky.

Očkovanie Hexacimou je kontraindikované u jedincov, u ktorých sa do 7 dní po predchádzajúcom očkovaní vakcínou obsahujúcou pertusovú zložku (celobunkovou alebo acelulárnou vakcínou proti čiernemu kašľu) vyskytla encefalopatia neznámej etiológie.

V týchto prípadoch sa musí očkovanie proti čiernemu kašľu prerušiť a má sa pokračovať v očkovaní proti záškrtu, tetanu, hepatitíde B, detskej obrne a Hib.

Vakcína proti čiernemu kašľu sa nemá podávať jedincom s nekontrolovanou neurologickou poruchou alebo nekontrolovanou epilepsiou, kým sa nestanoví liečba ich stavu, ich stav sa stabilizuje a ak prínosy očkovania jednoznačne neprevažujú nad rizikami.

**4.4 Osobitné upozornenia a opatrenia pri používaní**

Sledovateľnosť

Aby sa zlepšila (do)sledovateľnosť biologického lieku, má sa zrozumiteľne zaznamenať názov a číslo šarže podaného lieku.

Hexacima nechráni pred inými ochoreniami, ako sú ochorenia vyvolané patogénmi, ako sú *Corynebacterium diphtheriae*, *Clostridium tetani*, *Bordetella pertussis*, vírus hepatitídy B, poliovírus alebo *Haemophilus influenzae* typu b. Možno však očakávať, že imunizácia bude chrániť pred hepatitídou D, keďže hepatitída D (spôsobená delta agensom) sa pri absencii infekcie hepatitídy B nevyskytuje.

Hexacima nechráni pred infekciou hepatitídy spôsobenou inými agens, ako sú vírusy hepatitídy A, hepatitídy C a hepatitídy E alebo iné pečeňové patogény.

Vzhľadom na dlhú inkubačnú dobu hepatitídy B je možné, že v čase očkovania bude prítomná nezistená infekcia hepatitídy B. V týchto prípadoch vakcína nemusí chrániť pred infekciou vírusom hepatitídy B.

Hexacima nechráni pred infekčnými ochoreniami spôsobenými inými typmi *Haemophilus influenzae* a ani proti meningitíde iného pôvodu.

Pred imunizáciou

Imunizácia sa má odložiť u jedincov s miernym až závažným akútnym horúčkovým ochorením alebo infekciou. Prítomnosť malej infekcie a/alebo nižšej teploty by nemala byť dôvodom na odloženie očkovania.

Pred očkovaním je potrebné urobiť podrobnú anamnézu jedinca (najmä v prípade predchádzajúcich očkovaní a možných nežiaducich účinkov). Podanie Hexacimy sa musí starostlivo zvážiť u jedincov, ktorí mali v anamnéze vážne alebo závažné reakcie do 48 hodín po predchádzajúcom podaní vakcíny obsahujúcej podobné zložky.

Pred injekčným podaním akéhokoľvek biologického lieku musí osoba zodpovedná za podanie vykonať všetky preventívne opatrenia na prevenciu alergických alebo akýchkoľvek iných reakcií. Tak ako u všetkých injekčne podávaných vakcín, musí byť aj po podaní tejto vakcíny vždy k dispozícii náležitá lekárska starostlivosť a dohľad pre prípad vzniku anafylaktickej reakcie.

Rozhodnutie podať ďalšie dávky vakcíny obsahujúce pertusovú zložku je potrebné starostlivo zvážiť, ak po podaní vakcíny obsahujúcej pertusovú zložku vyskytli niektoré z nasledujúcich reakcií:

1. teplota ≥ 40 °C do 48 hodín po očkovaní s nepreukázanou inou súvislosťou;
2. kolaps alebo stav podobný šoku (hypotonicko-hyporesponzívna epizóda) do 48 hodín po očkovaní;
3. trvalý a neutíšiteľný plač trvajúci ≥ 3 hodiny v priebehu 48 hodín po očkovaní;
4. kŕče s horúčkou alebo bez nej v priebehu 3 dní po očkovaní.

Môžu sa vyskytnúť určité okolnosti, ako vysoká incidencia čierneho kašľa, kedy prípadné prínosy prevýšia možné riziká.

Výskyt febrilných kŕčov v anamnéze dieťaťa, výskyt kŕčov alebo syndrómu náhleho úmrtia dojčiat (SIDS) v rodinnej anamnéze nepredstavuje kontraindikáciu pre použitie Hexacimy. Jedincov, u ktorých sa v anamnéze vyskytli febrilné kŕče je potrebné starostlivo sledovať, pretože tieto nežiaduce účinky sa môžu objaviť v priebehu 2 až 3 dní po očkovaní.

Ak sa v minulosti po podaní vakcíny obsahujúcej tetanový toxoid vyskytol Guillainov-Barrého syndróm alebo brachiálna neuritída, rozhodnutie o podaní akejkoľvek vakcíny obsahujúcej tetanový toxoid má byť založené na starostlivom zvážení prípadných prínosov a možných rizík, napr. či bolo dokončené základné očkovanie. Očkovanie je obvykle opodstatnené u jedincov, u ktorých nebolo dokončené základné očkovanie (t. j. bolo podaných menej než tri dávky).

Imunogenita vakcíny môže byť znížená imunosupresívnou liečbou alebo imunodeficienciou. Očkovanie sa odporúča odložiť až do ukončenia tejto liečby alebo vyliečenia ochorenia. Napriek tomu sa očkovanie odporúča u jedincov s chronickou imunodeficienciou, napr. infekciou HIV, aj keď protilátková odpoveď môže byť obmedzená.

Špeciálna populácia

Sú dostupné údaje o imunogenite u 105 predčasne narodených detí. Tieto údaje podporujú používanie Hexacimy u predčasne narodených detí. U predčasne narodených detí podľa očakávania bola pri nepriamom porovnaní s deťmi narodenými v termíne pozorovaná nižšia imunitná odpoveď pre niektoré antigény, aj keď sa dosiahli séroprotektívne hladiny (pozri časť 5.1). Z klinických štúdií sa nezískali žiadne bezpečnostné údaje týkajúce sa predčasne narodených detí (narodené ≤ 37. týždeň tehotenstva).

Potenciálne riziko apnoe a potreba monitorovania dýchania počas 48 až 72 hodín sa má zvážiť pri podávaní základného očkovania veľmi skoro predčasne narodeným deťom (narodené ≤ 28. týždňom tehotenstva) a najmä tým, ktoré mali v anamnéze nezrelosť dýchacej sústavy. Keďže prínos očkovania v tejto skupine dojčiat je vysoký, očkovanie sa nemá vynechať, ani odkladať.

Imunitná odpoveď na vakcínu v súvislosti s genetickým polymorfizmom nebola študovaná.

U jedincov s chronickým zlyhaním obličiek bola pozorovaná znížená odpoveď na vakcínu proti hepatitíde B a podanie ďalších dávok vakcíny proti hepatitíde B je potrebné zvážiť podľa hladiny protilátok proti povrchovému antigénu vírusu hepatitídy B (anti-HBsAg).

Údaje o imunogenite u dojčiat vystavených vírusu HIV (infikovaných a neinfikovaných) preukázali, že Hexacima je imunogénna v potenciálne imunodeficientnej populácii dojčiat vystavených vírusu HIV, bez ohľadu na to, či sú alebo nie sú pri narodení infikované vírusom HIV (pozri časť 5.1). V tejto populácii sa nepozorovalo žiadne osobitné riziko z hľadiska bezpečnosti.

Opatrenia pri používaní

Nepodávajte vakcínu intravaskulárne, intradermálne a ani subkutánne.

Tak ako u všetkých injekčne podávaných vakcín sa jedincom s trombocytopéniou alebo poruchami zrážanlivosti krvi musí vakcína podávať opatrne, pretože po intramuskulárnom podaní môže dôjsť ku krvácaniu.

Pred akýmkoľvek očkovaním alebo po ňom sa môže vyskytnúť synkopa ako psychogénna odpoveď na injekciu ihly. Je potrebné zaviesť postupy na prevenciu pádov a poranení a na zvládnutie synkopy.

Interferencia s laboratórnymi testami

Keďže kapsulárny polysacharidový antigén Hib sa vylučuje močom, v priebehu 1 až 2 týždňov po očkovaní môže byť zistený pozitívny výsledok vyšetrenia na prítomnosť tohto antigénu v moči. Počas tohto obdobia sa na potvrdenie infekcie Hib majú použiť iné testy.

Hexacima obsahuje fenylalanín, draslík a sodík

Hexacima obsahuje 85 mikrogramov fenylalanínu v každej 0,5 ml dávke. Fenylalanín môže byť škodlivý pre osoby s fenylketonúriou (skratka PKU, z anglického phenylketonuria), zriedkavou genetickou poruchou, pri ktorej sa hromadí látka fenylalanín, pretože telo ju nevie správne odstrániť.

Hexacima obsahuje menej ako 1 mmol draslíka (39 mg) a menej ako 1 mmol sodíka (23 mg) v dávke, t.j. v podstate zanedbateľné množstvo draslíka a zanedbateľné množstvo sodíka.

**4.5 Liekové a iné interakcie**

Hexacima sa môže podávať zároveň s pneumokokovou polysacharidovou kojugovanou očkovacou látkou, očkovacou látkou proti osýpkam, mumpsu, rubeole (MMR) a očkovacími látkami proti kiahňam, rotavírusovými očkovacími látkami, konjugovanou očkovacou látkou proti meningokokom skupiny C alebo konjugovanou očkovacou látkou proti meningokokom skupiny A, C, W-135 a Y, pretože nebola preukázaná žiadna klinicky významná interferencia v protilátkovej odpovedi na ktorýkoľvek z antigénov.

Ak je súčasné podanie s inými vakcínami možné, imunizácia sa má vykonať do rôznych miest vpichu.

Hexacima sa nesmie miešať s žiadnymi inými vakcínami alebo inými parenterálne podávanými liekmi.

Neboli hlásené žiadne klinicky významné interakcie s inými typmi liečby alebo biologickými prípravkami okrem prípadu imunosupresívnej liečby (pozri časť 4.4).

Interferencia s laboratórnymi testami, pozri časť 4.4.

**4.6 Fertilita, gravidita a laktácia**

Neaplikovateľné. Táto vakcína nie je určená na podávanie ženám v reprodukčnom veku.

**4.7 Ovplyvnenie schopnosti viesť vozidlá a obsluhovať stroje**

Netýka sa.

**4.8 Nežiaduce účinky**

Súhrn bezpečnostného profilu

Medzi najčastejšie uvádzanými reakciami v klinických štúdiách u jedincov, ktorým bola podaná Hexacima, patria bolesť v mieste vpichu, podráždenosť, plač a sčervenanie kože.

Po prvej dávke bola pozorovaná mierne zvýšená získaná reaktogenita v porovnaní s následnými dávkami.

Bezpečnosť Hexacimy u detí starších ako 24 mesiacov nebola sledovaná v rámci klinických skúšaní.

Tabuľkový zoznam nežiaducich účinkov

Nasledujúca konvencia bola použitá pre klasifikáciu nežiaducich účinkov;

Veľmi časté (≥ 1/10)

Časté (≥ 1/100 až < 1/10)

Menej časté (≥ 1/1 000 až < 1/100)

Zriedkavé (≥ 1/10 000 až < 1/1 000)

Veľmi zriedkavé (< 1/10 000)

Neznáme (z dostupných údajov)

V rámci každej skupiny frekvencií sú nežiaduce reakcie uvedené v poradí klesajúcej závažnosti.

**Tabuľka 1: Nežiaduce reakcie z klinických skúšaní a zo sledovania po uvedení na trh**

|  |  |  |
| --- | --- | --- |
| **Trieda orgánových systémov** | **Frekvencia** | **Nežiaduce udalosti** |
| Poruchy imunitného systému | Menej časté | Hypersenzitívna reakcia |
| Zriedkavé | Anafylaktická reakcia\* |
| Poruchy metabolizmu a výživy | Veľmi časté | Anorexia (znížená chuť do jedla) |
| Poruchy nervového systému | Veľmi časté | Plačlivosť, ospalosť |
| Časté | Nezvyčajný plač (dlhotrvajúci plač) |
| Zriedkavé | Kŕče s horúčkou alebo bez horúčky\* |
| Veľmi zriedkavé | Hypotonické reakcie alebo hypotonicko-hyporesponzívne epizódy (HHE) |
| Poruchy gastrointestinálneho traktu | Veľmi časté | Vracanie |
| Časté | Hnačka |
| Poruchy kože a podkožného tkaniva | Zriedkavé | Vyrážka |
| Celkové poruchy a reakcie v mieste podania | Veľmi časté | Pyrexia (telesná teplota ≥ 38,0°C)  Podráždenosť  Bolesť v mieste vpichu, sčervenanie v mieste vpichu, opuch v mieste vpichu, |
| Časté | Stvrdnutie v mieste vpichu |
| Menej časté | Pyrexia (telesná teplota ≥ 39,6°C)  Uzlík v mieste vpichu |
| Zriedkavé | Rozsiahly opuch končatiny† |

\* Nežiaduce reakcie zo spontánnych hlásení.

† Pozri časť Opis vybraných nežiaducich reakcií

Opis vybraných nežiaducich reakcií

Rozsiahly opuch končatiny: rozsiahle reakcie v mieste vpichu (> 50 mm) vrátane rozsiahleho opuchu končatiny siahajúceho od miesta vpichu k jednému alebo obom kĺbom boli hlásené u detí. Tieto reakcie sa objavujú 24 – 72 hodín po očkovaní, môžu byť sprevádzané erytémom, teplom, citlivosťou alebo bolestivosťou v mieste vpichu a spontánne odznievajú v priebehu 3 – 5 dní. Riziko sa javí ako závislé od počtu predchádzajúcich dávok acelulárnej vakcíny proti čiernemu kašľu, pričom väčšie riziko je po 4. dávke.

Možné nežiaduce udalosti

Toto sú nežiaduce udalosti, ktoré boli hlásené u iných vakcín obsahujúcich jednu alebo viac komponentov alebo zložiek Hexacimy a nie priamo u Hexacimy.

*Poruchy nervového systému*

- po podaní vakcíny obsahujúcej tetanový toxoid boli hlásené brachiálna neuritída a Guillainov-Barrého syndróm

- po podaní vakcíny obsahujúcej antigén hepatitídy B boli hlásené periférna neuropatia (polyradikuloneuritída, ochrnutie tváre), optická neuritída, demyelinizácia centrálnej nervovej sústavy (roztrúsená skleróza)

- encefalopatia/encefalitída

*Poruchy dýchacej sústavy, hrudníka a mediastína*

Apnoe u veľmi predčasne narodených detí (v ≤ 28. týždni tehotenstva) (pozri časť 4.4)

*Celkové poruchy a reakcie v mieste podania*

Po očkovaní vakcínami obsahujúcimi *Haemophilus influenzae* typu b sa môžu vyskytnúť edematózne reakcie postihujúce jednu alebo obe dolné končatiny. Ak sa objaví táto reakcia, dochádza k nej najmä po základnom očkovaní a pozoruje sa v priebehu niekoľkých hodín po očkovaní. Medzi pridružené symptómy možno zaradiť cyanózu, sčervenanie kože, prechodnú purpuru a silný plač. Všetky tieto reakcie spontánne odznejú bez následkov do 24 hodín.

Hlásenie podozrení na nežiaduce reakcie

Hlásenie podozrení na nežiaduce reakcie po registrácii lieku je dôležité. Umožňuje priebežné monitorovanie pomeru prínosu a rizika lieku. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie prostredníctvom národného systému hlásenia uvedeného v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Predávkovanie**

Neboli hlásené žiadne prípady predávkovania.

**5. FARMAKOLOGICKÉ VLASTNOSTI**

**5.1 Farmakodynamické vlastnosti**

Farmakoterapeutická skupina: očkovacie látky, kombinované bakteriálne a vírusové očkovacie látky, ATC kód: J07CA09

Imunogenita Hexacimy u detí starších ako 24 mesiacov nebola sledovaná v rámci klinických skúšaní.

Získané výsledky pre jednotlivé zložky sú zhrnuté v nasledujúcich tabuľkách:

**Tabuľka 1: Miera séroprotekcie/ sérokonverzie\* jeden mesiac po základnom očkovaní s 2 alebo 3 dávkami Hexacimy**

|  |  |  |  |  |  |
| --- | --- | --- | --- | --- | --- |
| **Prahové hodnoty protilátok** | | **Dve dávky** | **Tri dávky** | | |
| **3-5**  **mesiace** | **6-10-14**  **týždne** | **2-3-4**  **mesiace** | **2-4-6**  **mesiace** |
| **N=249\*\*** | **N=123 až 220†** | **N=322††** | **N=934 až 1270‡** |
| **%** | **%** | **%** | **%** |
| Proti diftérii  (≥ 0,01 IU/ml) |  | 99,6 | 97,6 | 99,7 | 97,1 |
| Proti tetanu  (≥ 0,01 IU/ml) |  | 100,0 | 100,0 | 100,0 | 100,0 |
| Proti PT  (Sérokonverzia ‡‡)  (Odpoveď na vakcínu§) | | 93,4  98,4 | 93,6  100,0 | 88,3  99,4 | 96,0  99,7 |
| Proti FHA  (Sérokonverzia ‡‡)  (Odpoveď na vakcínu§) | | 92,5  99,6 | 93,1  100,0 | 90,6  99,7 | 97,0  99,9 |
| Proti HBs  (≥ 10 mIU/ml) | S očkovaním proti hepatitíde B pri narodení | / | 99,0 | / | 99,7 |
| Bez očkovania proti hepatitíde B pri narodení | 97,2 | 95,7 | 96,8 | 98,8 |
| Proti poliovírusu typ 1  (≥ 8 (reciproč. hodnota riedenia)) | | 90,8 | 100,0 | 99,4 | 99,9 |
| Proti poliovírusu typ 2  (≥ 8 (reciproč. hodnota riedenia)) | | 95,0 | 98,5 | 100,0 | 100,0 |
| Proti poliovírusu typ 3  (≥ 8 (reciproč. hodnota riedenia)) | | 96,7 | 100,0 | 99,7 | 99,9 |
| Proti PRP  (≥ 0,15 µg/ml) |  | 71,5 | 95,4 | 96,2 | 98,0 |

\* Všeobecne uznávané surogáty (PT, FHA) alebo koreláty ochrany (ďalšie zložky)

N = Počet analyzovaných jedincov (skupina dodržiavajúca protokol štúdie)

\*\* 3, 5 mesiace bez hepatitídy B pri narodení (Fínsko, Švédsko)

† 6, 10, 14 týždne s očkovaním alebo bez očkovania proti hepatitíde B pri narodení (Juhoafrická republika)

†† 2, 3, 4 mesiace bez očkovania proti hepatitíde B pri narodení (Fínsko)

‡2, 4, 6 mesiace bez očkovania proti hepatitíde B pri narodení (Argentína, Mexiko, Peru) a s očkovaním proti hepatitíde B pri narodení (Kostarika a Kolumbia)

‡‡ Sérokonverzia: minimálne 4-násobné zvýšenie v porovaní s hodnotami pred očkovaním (pred-dávka 1)

§ Odpoveď na vakcínu: Ak koncentrácia protilátok pred očkovaním je < 8 EU/ml, potom koncentrácia protilátok po očkovaní má byť ≥ 8 EU/ml. Inak, koncentrácia protilátok po očkovaní má byť ≥ než hodnoty pred imunizáciou.

**Tabuľka 2: Miera séroprotekcie/ sérokonverzie\* jeden mesiac po preočkovaní s Hexacimou**

|  |  |  |  |  |  |  |
| --- | --- | --- | --- | --- | --- | --- |
| **Prahové hodnoty protilátok** | | | **Preočkovanie v 11-12 mesiacoch veku po dvoch dávkach základného očkovania** | **Preočkovanie v druhom roku života po troch dávkach základného očkovania** | | |
| **3-5**  **mesiace** | **6-10-14**  **týždne** | **2-3-4 mesiace** | **2-4-6 mesiace** |
| **N=249\*\*** | **N=204†** | **N=178††** | **N=177 až 396‡** |
| **%** | **%** | **%** | **%** |
| Proti diftérii  (≥ 0,1 IU/ml) | |  | 100,0 | 100,0 | 100,0 | 97,2 |
| Proti tetanu  (≥ 0,1 IU/ml) | |  | 100,0 | 100,0 | 100,0 | 100,0 |
| Proti PT  (Sérokonverzia ‡‡)  (Odpoveď na vakcínu§) | | | 94,3  98,0 | 94,4  100,0 | 86,0  98,8 | 96,2  100,0 |
| Proti FHA  (Sérokonverzia ‡‡)  (Odpoveď na vakcínu§) | | | 97,6  100,0 | 99,4  100,0 | 94,3  100,0 | 98,4  100,0 |
| Proti HBs  (≥ 10 mIU/ml) | S očkovaním proti hepatitíde B pri narodení | | / | 100,0 | / | 99,7 |
| Bez očkovania proti hepatitíde B pri narodení | | 96,4 | 98,5 | 98,9 | 99,4 |
| Proti poliovírusu typ 1  (≥ 8 (reciproč. hodnota riedenia)) | | | 100,0 | 100,0 | 98,9 | 100,0 |
| Proti poliovírusu typ 2  (≥ 8 (reciproč. hodnota riedenia)) | | | 100,0 | 100,0 | 100,0 | 100,0 |
| Proti poliovírusu typ 3  (≥ 8 (reciproč. hodnota riedenia)) | | | 99,6 | 100,0 | 100,0 | 100,0 |
| Proti PRP  (≥ 1,0 µg/ml) | |  | 93,5 | 98,5 | 98,9 | 98,3 |

\* Všeobecne uznávané surogáty (PT, FHA) alebo koreláty ochrany (ďalšie zložky).

N = Počet analyzovaných jedincov (skupina dodržiavajúca protokol štúdie)

\*\* 3, 5 mesiace bez hepatitídy B pri narodení (Fínsko, Švédsko)

† 6, 10, 14 týždne s očkovaním alebo bez očkovania proti hepatitíde B pri narodení (Juhoafrická republika)

†† 2, 3, 4 mesiace bez očkovania proti hepatitíde B pri narodení (Fínsko)

‡2, 4, 6 mesiace bez očkovania proti hepatitíde B pri narodení (Mexiko) a s očkovaním proti hepatitíde B pri narodení (Kostarika a Kolumbia)

‡‡ Sérokonverzia: minimálne 4-násobné zvýšenie v porovaní s hodnotami pred očkovaním (pred-dávka 1)

§ Odpoveď na vakcínu: Ak je koncentrácia protilátok pred očkovaním (pred-dávka 1) < 8 EU/ml, potom koncentrácia protilátok po posilňovacej dávka má byť ≥ 8 EU/ml. Inak, koncentrácia protilátok po posilňovacej dávke má byť ≥ hodnotám pred očkovaním (pred-dávka 1).

Imunitná odpoveď na Hib a pertusové antigény po dvoch dávkach vo veku 2 a 4 mesiace

Imunitná odpoveď na Hib (PRP) a pertusové antigény (PT a FHA) bola hodnotená po 2 dávkach v podskupine jedincov, ktorým bola podaná Hexacima (N = 148) vo veku 2, 4, 6 mesiacov. Imunitná odpoveď na PRP, PT a FHA antigény jeden mesiac po 2 dávkach podaných v 2. a 4. mesiaci bola podobná odpovedi pozorovanej po 2 dávkach základného očkovania vo veku 3 a 5 mesiacov:

* titre anti-PRP ≥ 0,15 ug /ml boli zaznamenané u 73,0 % jedincov,
* anti-PT odpoveď na vakcínu u 97,9 % jednotlivcov,
* anti-FHA odpoveď na vakcínu u 98,6 % jedincov.

Pretrvávanie imunitnej odpovede

Štúdie o dlhodobom pretrvávaní protilátok indukovaných po podaní vakcíny pri rôznych schémach základného očkovania dojčiat/batoliat a po očkovaní, ako i bez očkovania, proti hepatitíde B pri narodení preukázali udržanie hladiny protilátok nad stanovenou ochrannou hladinou alebo nad prahovými hodnotami protilátok antigénov obsiahnutých vo vakcíne (tabuľka 3).

Tabuľka 3: Miera séroprotekciea vo veku 4,5 roka po očkovaní s Hexacimou

|  |  |  |  |
| --- | --- | --- | --- |
| **Prahové hodnoty protilátok** | Základné očkovanie vo veku 6-10-14 týždňov a preočkovanie vo veku 15-18 mesiacov | | Základné očkovanie vo veku 2-4-6 mesiacov a preočkovanie vo veku 12–24 mesiacov |
| Bez očkovania proti hepatitíde B pri narodení | S očkovaním proti hepatitíde B pri narodení | S očkovaním proti hepatitíde B pri narodení |
| **N=173b** | **N=103b** | **N=220c** |
| **%** | **%** | **%** |
| Proti diftérii  (≥ 0,01 IU/ml)  (≥ 0,1 IU/ml) | 98,2  75,3 | 97  64,4 | 100  57,2 |
| Proti tetanu  (≥ 0,01 IU/ml)  (≥ 0,1 IU/ml) | 100  89,5 | 100  82,8 | 100  80,8 |
| Proti PTe  (≥ 8 EU/ml) | 42,5 | 23,7 | 22,2 |
| Proti FHAe  (≥ 8 EU/ml) | 93,8 | 89,0 | 85,6 |
| Proti HBs  (≥ 10 mIU/ml) | 73,3 | 96,1 | 92,3 |
| Proti poliovírusu typ 1  (≥ 8 (reciproč. hodnota riedenia)) | NAd | NAd | 99,5 |
| Proti poliovírusu typ 2  (≥ 8 (reciproč. hodnota riedenia)) | NAd | NAd | 100 |
| Proti poliovírusu typ 3  (≥ 8 (reciproč. hodnota riedenia)) | NAd | NAd | 100 |
| Anti-PRP  (≥ 0,15 µg/ml) | 98,8 | 100 | 100 |

N = Počet analyzovaných osôb (skupina dodržiavajúca protokol štúdie)

a: Všeobecne uznávané surogáty (PT, FHA) alebo koreláty ochrany (ďalšie zložky)

b: vo veku 6, 10, 14 týždňov s očkovaním alebo bez očkovania proti hepatitíde B pri narodení (Juhoafrická republika)

c: vo veku 2, 4, 6 mesiacov s očkovaním proti hepatitíde B pri narodení (Kolumbia)

d: Vzhľadom na národné očkovacie dni s OPV v krajine (OPV National Immunisation Days), Polio výsledky neboli analyzované

e: 8 EU/ml zodpovedá 4 LLOQ (spodná hranica kvantifikácie testu enzymatickej imunosorbentnej analýzy ELISA).

Hodnota LLOQ pre proti-PT a proti -FHA je 2 EU/ml

Pretrvávanie imunitnej odpovede proti hepatitíde B u komponentu vakcíny Hexacima bolo hodnotené u dojčiat pri dvoch rozličných režimoch očkovania.

Pri primárnom očkovaní pozostávajúcom z 2 dávok podaných vo veku 3 a 5 mesiacov u dojčiat, ktoré neboli očkované proti hepatitíde B pri narodení, po ktorom nasledovala posilňovacia dávka vo veku 11 – 12 mesiacov malo 53,8 % detí vo veku 6 rokov séroprotektívne hladiny protilátok (anti-HBsAg ≥ 10 mIU/ml) a u 96,7 % sa prejavila anamnestická odpoveď po provokačnej dávke samostatne podanej vakcíny proti hepatitíde B.

Pri primárnom očkovaní pozostávajúcom z jednej dávky očkovacej látky proti hepatitíde B podanej pri narodení, po ktorej nasledovala séria 3 dávok vo veku 2, 4 a 6 mesiacov bez posilňovacej dávky batoliat, malo 49,3 % detí vo veku 9 rokov séroprotektívne hladiny protilátok (anit-HBsAg ≥ 10 mIU/ml) a u 92,8 % sa prejavila anamnestická odpoveď po provokačnej dávke samostatne podanej vakcíny proti hepatitíde B.

Tieto údaje podporujú pretrvávanie imunitnej pamäte indukovanej u dojčiat očkovaných v základnej schéme vakcínou Hexacima.

Imunitná odpoveď na Hexacimu u predčasne narodených detí

Imunitná odpoveď na antigény Hexacimy u predčasne (105) narodených detí (narodené medzi 28. a 36. týždňom tehotenstva), vrátane 90 dojčiat narodených ženám očkovaným očkovacou látkou dTaP počas tehotenstva a 15 ženám, ktoré neboli počas tehotenstva očkované, bola hodnotená po základnom očkovaní pozostávajúcom z 3 dávok v 2., 3. a 4. mesiaci života a posilňovacej dávky v 13. mesiaci života.

Jeden mesiac po základnom očkovaní mali všetci jedinci séroprotektívnu ochranu proti diftérii (≥ 0,01 IU/ml), tetanu (≥ 0,01 IU/ml) a poliovírusu typu 1, 2 a 3 (≥ 8 (1/zriedenie)); 89,8 % jedincov malo séroprotektívnu ochranu proti hepatitíde B (≥ 10 IU/ml) a 79,4 % malo séroprotektívnu ochranu proti invazívnym ochoreniam spôsobeným baktériami Haemophilus influenzae typu b (Hib) (≥ 0,15 µg/ml).

Jeden mesiac po posilňovacej dávke mali všetci jedinci séroprotektívnu ochranu proti diftérii (≥ 0,1 IU/ml), tetanu (≥ 0,1 IU/ml) a poliovírusu typu 1, 2 a 3 (≥ 8 (1/zriedenie)); 94,6 % jedincov malo séroprotektívnu ochranu proti hepatitíde B (≥ 10 IU/ml) a 90,6 % malo séroprotektívnu ochranu proti invazívnym ochoreniam spôsobeným baktériami *Haemophilus influenzae* typu b (Hib) (≥ 1 µg/ml).

Čo sa týka čierneho kašľa, jeden mesiac po základnom očkovaní sa u 98,7 % a u 100 % jedincov vytvorili protilátky ≥ 8 EU/ml proti antigénom PT a FHA, v uvedenom poradí. Jeden mesiac po posilňovacej dávke sa vytvorili protilátky ≥ 8 EU/ml u 98,8 % jedincov proti antigénom PT aj FHA. Koncentrácia protilátok proti čiernemu kašľu sa zvýšila 13-násobne po základnom očkovaní a 6 až 14-násobne po posilňovacej dávke.

Imunitná odpoveď na Hexacimu u dojčiat narodených ženám, ktoré boli očkované dTaP vakcínou počas tehotenstva

Imunitná odpoveď na antigény Hexacimy u detí, ktoré sa narodili v riadnom termíne (109) a u predčasne narodených detí (90) ženám, ktoré boli počas tehotenstva očkované očkovacou látkou dTaP (medzi 24. a 36. týždňom tehotenstva) bola hodnotená po základnom očkovaní pozostávajúcom z 3 dávok v 2., 3.. a 4. mesiaci života a po posilňovacej dávke v 13. (predčasne narodené) alebo 15. (narodené v termíne) mesiaci života.

Jeden mesiac po základnom očkovaní mali všetci jedinci séroprotektívnu ochranu proti diftérii (≥ 0,01 IU/ml), tetanu (≥ 0,01 IU/ml) a poliovírusu typu 1 a 3 (≥ 8 (1/zriedenie)); 97,3 % jedincov malo séroprotektívnu ochranu proti poliovírusu typu 2 (≥ 8 (1/zriedenie)); 94,6 % jedincov malo séroprotektívnu ochranu proti hepatitíde B (≥ 10 IU/ml) a 88,0 % malo séroprotektívnu ochranu proti invazívnym ochoreniam spôsobeným baktériami *Haemophilus influenzae* typu b (Hib) (≥ 0,15 µg/ml).

Jeden mesiac po posilňovacej dávke mali všetci jedinci séroprotektívnu ochranu proti diftérii (≥ 0,1 IU/ml), tetanu (≥ 0,1 IU/ml) a poliovírusu typu 1, 2 a 3 (≥ 8 (1/zriedenie)); 93,9 % jedincov malo séroprotektívnu ochranu proti hepatitíde B (≥ 10 IU/ml) a 94,0 % malo séroprotektívnu ochranu proti invazívnym ochoreniam spôsobeným baktériami *Haemophilus influenzae* typu b (Hib) diseases (≥ 1 µg/ml).

Čo sa týka čierneho kašľa, jeden mesiac po základnom očkovaní sa u 99,4 % a u 100 % jedincov vytvorili protilátky ≥ 8 EU/ml proti antigénom PT a FHA, v uvedenom poradí. Jeden mesiac po posilňovacej dávke sa vytvorili protilátky ≥ 8 EU/ml u 99,4 % jedincov proti antigénom PT aj FHA. Koncentrácia protilátok proti čiernemu kašľu sa zvýšila 5 až 9-násobne po základnom očkovaní a 8 až 19-násobne po posilňovacej dávke.

Imunitná odpoveď na Hexacimu u dojčiat vystavených vírusu HIV

Imunitné odpovede na antigény Hexacimy u 51 dojčiat vystavených vírusu HIV (9 infikovaných a 42 neinfikovaných) boli hodnotené po 3-dávkovej primárnej očkovacej schéme vo veku 6, 10 a 14 týždňov a posilňovacej dávke vo veku 15 až 18 mesiacov.

Jeden mesiac po primárnom očkovaní boli u všetkých dojčiat séroprotektívne hladiny protilátok proti diftérii (≥ 0,01 IU/ml), tetanu (≥ 0,01 IU/ml), poliovírusu typu 1, 2 a 3 (≥ 8 (1/roztok), hepatitíde B (≥ 10 IU/ml) a u viac ako 97,6 % proti invazívnemu ochoreniu Hib (≥ 0,15 µg/ml).

Jeden mesiac po posilňovacej dávke mali všetci jedinci opäť séroprotektívne hladiny protilátok proti diftérii (≥ 0,1 IU/ml), tetanu (≥ 0,1 IU/ml), poliovírusom typu 1, 2 a 3 (≥ 8 (1/roztok), hepatitíde B (≥ 10 IU/ml) a u viac ako 96,6 % proti invazívnemu ochoreniu Hib (≥ 1 µg/ml).

Čo sa týka čierneho kašľa, jeden mesiac po primárnom očkovaní sa u 100 % jedincov vytvorili protilátky ≥ 8 EU/ml proti antigénom PT aj FHA. Jeden mesiac po posilňovacej dávke sa u 100 % jedincov vytvorili protilátky ≥ 8 EU/ml proti antigénom PT aj FHA. Miera sérokonverzie definovaná ako minimálne 4-násobné zvýšenie v porovnaní s hodnotou pred očkovaním (predbežná dávka 1) bola 100 % u vystavených vírusu HIV v infikovanej skupine anti-PT a FHA a 96,6 % u anti-PT a 89,7% u anti-FHA v skupine vystavenej vírusu HIV a v neinfikovanej skupine v uvedenom poradí.

Účinnosť a efektívnosť v ochrane proti čiernemu kašľu

Účinnosť acelulárnych pertusových (aP) antigénov obsiahnutých v Hexacime proti typickému silnému čiernemu kašľu definovanému SZO (≥ 21 dní paroxyzmálneho kašľa) bola preukázaná v randomizovanej, dvojito zaslepenej štúdii u dojčiat s 3 dávkami základného očkovania vakcínou DTaP vo vysoko endemickej krajine (v Senegale). Touto štúdiou sa zistila nutnosť preočkovania batoliat. Dlhodobá schopnosť acelulárnych pertusových (aP) antigénov obsiahnutých v Hexacime znížiť výskyt čierneho kašľa a kontrolovať ochorenie čierneho kašľa v detstve bola preukázaná v 10-ročnom národnom programe surveillance čierneho kašľa vo Švédsku s pentavalentnou DTaP-IPV/Hib vakcínou za použitia očkovacej schémy 3, 5, 12 mesiacov. Výsledky dlhodobého pretrvávania ďalej preukázali dramatické zníženie výskytu čierneho kašľa po druhej dávke bez ohľadu na použitú vakcínu.

Účinnosť v ochrane proti invazívnemu ochoreniu Hib

Účinnosť vakcíny DTaP proti invazívnemu ochoreniu Hib a kombinovaných vakcín proti Hib (pentavalentných a hexavalentných vrátane vakcín obsahujúcich antigén Hib z Hexacimy) bola preukázaná rozsiahlou (doba sledovania vyše päť rokov) štúdiou postmarketingového sledovania v Nemecku. Účinnosť vakcíny bola 96,7 % po úplnom základnom očkovaní a 98,5 % po preočkovaní (bez ohľadu na základné očkovanie).

**5.2 Farmakokinetické vlastnosti**

Neboli vykonané žiadne farmakokinetické štúdie.

**5.3 Predklinické údaje o bezpečnosti**

Predklinické údaje získané na základe obvyklých farmakologických štúdií toxicity po opakovanom podávaní a lokálnej znášanlivosti neodhalili žiadne osobitné riziko pre ľudí.

V mieste vpichu boli pozorované chronické histologické zápalové zmeny, v prípade ktorých sa predpokladá pomalé hojenie.

**6. FARMACEUTICKÉ INFORMÁCIE**

**6.1 Zoznam pomocných látok**

hydrogenfosforečnan sodný

dihydrogenfosforečnan draselný

trometamol

sacharóza

esenciálne aminokyseliny vrátane L-fenylalanínu

voda na injekcie

hydroxid sodný, kyselina octová alebo kyselina chlorovodíková (na úpravu pH)

Adsorbent: pozri časť 2.

**6.2 Inkompatibility**

Nevykonali sa štúdie kompatibility, preto sa táto vakcína nesmie miešať s inými vakcínami alebo liekmi.

**6.3 Čas použiteľnosti**

4 roky.

**6.4 Špeciálne upozornenia na uchovávanie**

Uchovávajte v chladničke (2°C – 8°C).

Neuchovávajte v mrazničke.

Uchovávajte v pôvodnom obale na ochranu pred svetlom.

Údaje o stabilite ukazujú, že zložky očkovacej látky sú stabilné pri teplote do 25°C počas 72 hodín. Na konci tejto doby sa má Hexacima použiť alebo zlikvidovať. Tieto údaje slúžia na usmernenie zdravotníckych pracovníkov len pre prípad dočasnej teplotnej odchýlky.

**6.5 Druh obalu a obsah balenia**

Hexacima v naplnených injekčných striekačkách

0,5 ml suspenzie v naplnenej injekčnej striekačke (sklo typu I) dodávanej s piestovou zátkou (halobutyl) a adaptét typu Luer Lock s viečkom (halobutyl + polypropylén).

Balenie s 1 alebo 10 naplnenou injekčnou striekačkou (naplnenými injekčnými striekačkami) bez ihly (ihiel).

Balenie s 1 alebo 10 naplnenou injekčnou striekačkou (naplnenými injekčnými striekačkami) so samostatnou ihlou (samostatnými ihlami) (nehrdzavejúca oceľ).

Balenie s 1 alebo 10 naplnenou injekčnou striekačkou (naplnenými injekčnými striekačkami) so samostatnou ihlou (samostatnými ihlami) (nehrdzavejúca oceľ) s bezpečnostným krytom (polykarbonát).

Hexacima v injekčných liekovkách

0,5 ml suspenzie v injekčnej liekovke (sklo typu I) so zátkou (halobutyl).

Veľkosť balenia 10 injekčných liekoviek.

Na trh nemusia byť uvedené všetky veľkosti balenia.

**6.6 Špeciálne opatrenia na likvidáciu a iné zaobchádzanie s liekom**

Hexacima v naplnených injekčných striekačkách

Pred podaním naplnenú injekčnú striekačku potraste, aby vznikla homogénna belavá zakalená suspenzia.

Pred podaním sa má suspenzia vizuálne skontrolovať. V prípade pozorovania prítomnosti cudzích častíc a/alebo zmeny fyzikálnych vlastností naplnenú injekčnú striekačku znehodnoťte.


*Príprava na podávanie*

Injekčná striekačka s injekčnou suspenziou sa má pred podaním vizuálne skontrolovať. V prípade prítomnosti akýchkoľvek cudzích častíc, vytečenia suspenzie, predčasnej aktivácie piestu alebo chybného utesnenia hrotu naplnenú injekčnú striekačku zlikvidujte.

Injekčná striekačka je určená len na jednorazové použitie a nesmie sa použiť opakovane.

*Návod na použitie naplnenej injekčnej striekačky typu Luer Lock*

**Obrázok A: Injekčná striekačka typu Luer Lock s uzáverom s pevným hrotom**



|  |  |
| --- | --- |
| **1. krok:** Držte adaptér Luer Lock v jednej ruke (vyhnite sa držaniu piesta alebo valca injekčnej striekačky) a otáčaním odskrutkujte uzáver hrotu. |  |
| **2. krok:** Pripojte injekčnú ihluk injekčnej striekačke jemným pootočením injekčnej ihly do adaptéra Luer Lock injekčnej striekačky, kým nepocítite slabý odpor. |  |

*Pokyny na použitie bezpečnostnej injekčnej ihly s naplnenou injekčnou striekačkou typu Luer Lock*

|  |  |
| --- | --- |
| **Obrázok B: Bezpečnostná injekčná ihla (vo vnútri puzdra)** | **Obrázok C: Súčasti bezpečnostnej injekčnej ihly (pripravená na použitie)** |
| hrdlo krytu  puzdro | bezpečnostný kryt  chránič  bezpečnostný kryt |

Podľa vyššie uvedeného 1. a 2. kroku pripravte injekčnú striekačku typu Luer Lock a injekčnú ihlu na pripojenie.

|  |  |
| --- | --- |
| **3. krok:** Priamo stiahnite puzdro bezpečnostnej injekčnej ihly. Injekčná ihla je zakrytá bezpečnostným krytom a chráničom.  **4. krok:**  A: Odtiahnite bezpečnostný kryt z injekčnej ihly smerom k valcu injekčnej striekačky do polohy zobrazeného uhla.  B: Priamo stiahnite chránič. |  |
| **5. krok:** Po podaní injekcie uzamknite (aktivujte) bezpečnostný kryt pomocou jednej z troch (3) zobrazených techník **pomocou jednej ruky**: aktivácia povrchom, palcom alebo ukazovákom.  Poznámka: Aktivácia sa potvrdí pomocou zvukového a/alebo dotykového „cvaknutia“. |  |
| **6. krok:** Vizuálne skontrolujte aktiváciu bezpečnostného krytu. Bezpečnostný kryt má byť **úplne uzamknutý (aktivovaný),** ako je znázornené na obrázku C.  Poznámka: Pri úplne uzamknutom (aktivovanom) bezpečnostnom kryte, má byť poloha injekčnej ihly v uhle k bezpečnostnému krytu.  Obrázok D znázorňuje, že bezpečnostný kryt **NIE JE úplne uzamknutý (neaktivovaný).** |  |

|  |
| --- |
| **Upozornenie: Nepokúšajte sa odblokovať (deaktivovať) bezpečnostné zariadenie vytlačením injekčnej ihly z bezpečnostného krytu.** |

Hexacima v injekčných liekovkách

Injekčná liekovka je určená len na jednorazové použitie a nesmie sa použiť opakovane.

Pred podaním injekčnou liekovkou potraste, aby vznikla homogénna belavá zakalená suspenzia.

Pred podaním sa má suspenzia vizuálne skontrolovať. V prípade pozorovania prítomnosti cudzích častíc a/alebo zmeny fyzikálnych vlastností injekčnú liekovku znehodnoťte.

Dávku 0,5 ml natiahnite použitím injekčnej striekačky.

Likvidácia

Všetok nepoužitý liek alebo odpad vzniknutý z lieku sa má zlikvidovať v súlade s národnými požiadavkami.

**7. DRŽITEĽ ROZHODNUTIA O REGISTRÁCII**

Sanofi Winthrop Industrie, 82 Avenue Raspail, 94250 Gentilly, Francúzsko

**8. REGISTRAČNÉ ČÍSLO (ČÍSLA)**

Hexacima v injekčných liekovkách

EU/1/13/828/001

Hexacima v naplnených injekčných striekačkách

EU/1/13/828/002

EU/1/13/828/003

EU/1/13/828/004

EU/1/13/828/005

EU/1/13/828/006

EU/1/13/828/007

EU/1/13/828/008

EU/1/13/828/009

**9. DÁTUM PRVEJ REGISTRÁCIE/PREDĹŽENIA REGISTRÁCIE**

Dátum prvej registrácie: 17. apríl 2013

Dátum posledného predĺženia registrácie: 8. januára 2018

**10. DÁTUM REVÍZIE TEXTU**

Podrobné informácie o tomto lieku sú dostupné na internetovej stránke Európskej agentúry pre lieky <http://www.ema.europa.eu>.

**PRÍLOHA II**

**A. VÝROBCA (VÝROBCOVIA) BIOLOGICKÉHO LIEČIVA (BIOLOGICKÝCH LIEČIV) A VÝROBCA (VÝROBCOVIA) ZODPOVEDNÝ (ZODPOVEDNÍ) ZA UVOĽNENIE ŠARŽE**

**B. PODMIENKY ALEBO OBMEDZENIA TÝKAJÚCE SA VÝDAJA A POUŽITIA**

**C. ĎALŠIE PODMIENKY A POŽIADAVKY REGISTRÁCIE**

**D. PODMIENKY ALEBO OBMEDZENIA tÝkajúce sa BEZPEČNÉho A ÚČINNÉho POUŽÍVANIA LIEKU**

A. VÝROBCA (VÝROBCOVIA) BIOLOGICKÉHO LIEČIVA (BIOLOGICKÝCH LIEČIV) A VÝROBCA (VÝROBCOVIA) ZODPOVEDNÝ (ZODPOVEDNÍ) ZA UVOĽNENIE ŠARŽE

Názov a adresa výrobcu (výrobcov) biologického liečiva (biologických liečiv)

Sanofi Winthrop Industrie

1541 avenue Marcel Mérieux

69280 Marcy L'Etoile

Francúzsko

Sanofi Health Argentina S.A

Calle 8, N° 703 (esquina 5)

Parque Industrial Pilar (1629)

Provincia de Buenos Aires

Argentína

Sanofi Winthrop Industrie

Voie de L’Institut - Parc Industriel d'Incarville

BP 101, 27100 Val de Reuil

Francúzsko

Názov a adresa výrobcu (výrobcov) zodpovedného (zodpovedných) za uvoľnenie šarže

Sanofi Winthrop Industrie

Voie de L’Institut - Parc Industriel d'Incarville

BP 101, 27100 Val de Reuil

Francúzsko

Sanofi Winthrop Industrie

1541 avenue Marcel Mérieux

69280 Marcy L'Etoile

Francúzsko

Tlačená písomná informácia pre používateľa lieku musí obsahovať názov a adresu výrobcu zodpovedného za uvoľnenie príslušnej šarže.

B. PODMIENKY ALEBO OBMEDZENIA TÝKAJÚCE SA VÝDAJA A POUŽITIA

Výdaj lieku je viazaný na lekársky predpis.

* **Oficiálne uvoľnenie šarže**

Podľa článku 114 smernice 2001/83/ES vykoná oficiálne uvoľnenie šarže štátne laboratórium alebo laboratórium určené na tento účel.

C. ĎALŠIE PODMIENKY A POŽIADAVKY REGISTRÁCIE

* **Periodicky aktualizované správy o bezpečnosti (Periodic safety update reports, PSUR)**

Požiadavky na predloženie PSUR tohto lieku sú stanovené v zozname referenčných dátumov Únie (zoznam EURD) v súlade s článkom 107c ods. 7 smernice 2001/83/ES a všetkých následných aktualizácií uverejnených na európskom internetovom portáli pre lieky.

D. PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU

* **Plán riadenia rizík (RMP)**

Držiteľ rozhodnutia o registrácii vykoná požadované činnosti a zásahy v rámci dohľadu nad liekmi, ktoré sú podrobne opísané v odsúhlasenom RMP predloženom v module 1.8.2 registračnej dokumentácie a v rámci všetkých ďalších aktualizácií plánu riadenia rizík.

Aktualizovaný RMP je potrebné predložiť:

* na žiadosť Európskej agentúry pre lieky,
* vždy v prípade zmeny systému riadenia rizík, predovšetkým v dôsledku získania nových informácií, ktoré môžu viesť k výraznej zmene pomeru prínosu a rizika, alebo v dôsledku dosiahnutia dôležitého medzníka (v rámci dohľadu nad liekmi alebo minimalizácie rizika).

V prípade, že dátum predloženia periodicky aktualizovanej správy o bezpečnosti lieku (PSUR) sa zhoduje s dátumom aktualizácie plánu riadenia rizík (RMP), môžu sa predložiť súčasne.

**PRÍLOHA III**

**OZNAČENIE OBALU A PÍSOMNÁ INFORMÁCIA PRE POUŽÍVATEĽA**

A. OZNAČENIE OBALU

**ÚDAJE, KTORÉ MAJÚ BYŤ UVEDENÉ NA VONKAJŠOM OBALE**

**Hexacima – škatuľa pre naplnenú injekčnú striekačku bez ihly, s jednou samostatnou ihlou, s dvoma samostatnými ihlami. Balenie 1 alebo 10 ks.**

**1. NÁZOV LIEKU**

Hexacima injekčná suspenzia naplnená v injekčnej striekačke

Očkovacia látka proti záškrtu, tetanu, čiernemu kašľu (acelulárna zložka), hepatitíde B (rDNA), detskej obrne (inaktivovaná) a *Haemophilus influenzae* typu b konjugovaná (adsorbovaná)

DTaP-IPV-HB-Hib

**2. LIEČIVO (LIEČIVÁ)**

Jedna dávka1 (0,5 ml) obsahuje:

* Difterický toxoid ≥ 20 IU (30 Lf)
* Tetanový toxoid ≥ 40 IU (10 Lf)
* Antigény *Bordetella* *pertussis* : Pertusový toxoid/Filamentózny hemaglutinín 25/25 µg
* Poliovírus (inaktivovaný) typy 1/2/3 29/7/26 DU
* Povrchový antigén hepatitídy B 10 µg
* Polysacharid Haemophilus influenzae typu b 12 µg

konjugovaný na tetanový proteín 22-36 µg

1adsorbovaná na hydroxid hlinitý, hydratovaný (0,6 mg Al3+)

**3. ZOZNAM POMOCNÝCH LÁTOK**

hydrogenfosforečnan sodný

dihydrogenfosforečnan draselný

trometamol

sacharóza

esenciálne aminokyseliny vrátane L-fenylalanínu

hydroxid sodný, kyselina octová alebo kyselina chlorovodíková (na úpravu pH)

voda na injekcie.

**4. LIEKOVÁ FORMA A OBSAH**

Injekčná suspenzia naplnená v injekčnej striekačke.

1 naplnená injekčná striekačka (0,5 ml) bez ihly

10 naplnených injekčných striekačiek (0,5 ml) bez ihly

1 naplnená injekčná striekačka (0,5 ml) s 1 ihlou

10 naplnených injekčných striekačiek (0,5 ml) s 10 ihlami

1 naplnená injekčná striekačka (0,5 ml) s 2 ihlami

10 naplnených injekčných striekačiek (0,5 ml) s 20 ihlami

1 naplnená injekčná striekačka (0,5 ml) s 1 bezpečnostnou ihlou

10 naplnených injekčných striekačiek (0,5 ml) s 10 bezpečnostnými ihlami

**5. SPÔSOB A CESTA PODANIA**

Intramuskulárne použitie.

Pred použitím potraste.

Pred použitím si prečítajte písomnú informáciu pre používateľa.

Môžete ju získať aj zosnímaním QR kódu alebo na internetovej stránke https://[hexacima.info.sanofi](http://www.hexacima.info.sanofi)

**6. ŠPECIÁLNE UPOZORNENIE, ŽE LIEK SA MUSÍ UCHOVÁVAŤ MIMO DOHĽADU A DOSAHU DETÍ**

Uchovávajte mimo dohľadu a dosahu detí.

**7. INÉ ŠPECIÁLNE UPOZORNENIE (UPOZORNENIA), AK JE TO POTREBNÉ**

**8. DÁTUM EXSPIRÁCIE**

EXP

**9. ŠPECIÁLNE PODMIENKY NA UCHOVÁVANIE**

Uchovávajte v chladničke.

Neuchovávajte v mrazničke.

Uchovávajte vakcínu v pôvodnom obale na ochranu pred svetlom.

**10. ŠPECIÁLNE UPOZORNENIA NA LIKVIDÁCIU NEPOUŽITÝCH LIEKOV ALEBO ODPADOV Z NICH VZNIKNUTÝCH, AK JE TO VHODNÉ**

**11. NÁZOV A ADRESA DRŽITEĽA ROZHODNUTIA O REGISTRÁCII**

Sanofi Winthrop Industrie, 82 Avenue Raspail, 94250 Gentilly, Francúzsko

**12. REGISTRAČNÉ ČÍSLO (ČÍSLA)**

EU/1/13/828/002

EU/1/13/828/003

EU/1/13/828/004

EU/1/13/828/005

EU/1/13/828/006

EU/1/13/828/007

EU/1/13/828/008

EU/1/13/828/009

**13. ČÍSLO VÝROBNEJ ŠARŽE**

Lot

**14. ZATRIEDENIE LIEKU PODĽA SPÔSOBU VÝDAJA**

**15. POKYNY NA POUŽITIE**

**16. INFORMÁCIE V BRAILLOVOM PÍSME**

Zdôvodnenie neuvádzať informáciu v Braillovom písme sa akceptuje.

1. **ŠPECIFICKÝ IDENTIFIKÁTOR – DVOJROZMERNÝ ČIAROVÝ KÓD**

Dvojrozmerný čiarový kód s jedinečným identifikátorom.

1. **ŠPECIFICKÝ IDENTIFIKÁTOR – ÚDAJE ČITATEĽNÉ ĽUDSKÝM OKOM**

PC

SN

NN

**MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE**

**Označenie obalu – naplnená injekčná striekačka**

**1. NÁZOV LIEKU A CESTA (CESTY) PODANIA**

Hexacima injekčná suspenzia

DTaP-IPV-HB-Hib

IM

**2. SPÔSOB PODANIA**

**3. DÁTUM EXSPIRÁCIE**

EXP

**4. ČÍSLO VÝROBNEJ ŠARŽE**

Lot

**5. OBSAH V HMOTNOSTNÝCH, OBJEMOVÝCH ALEBO V KUSOVÝCH JEDNOTKÁCH**

1 dávka (0,5 ml)

**6. INÉ**

**ÚDAJE, KTORÉ MAJÚ BYŤ UVEDENÉ NA VONKAJŠOM OBALE**

**Hexacima – škatuľa pre injekčnú liekovku. Balenie 10 ks.**

**1. NÁZOV LIEKU**

Hexacima injekčná suspenzia

Očkovacia látka proti záškrtu, tetanu, čiernemu kašľu (acelulárna zložka), hepatitíde B (rDNA), detskej obrne (inaktivovaná) a *Haemophilus influenzae* typu b konjugovaná (adsorbovaná)

DTaP-IPV-HB-Hib

**2. LIEČIVO (LIEČIVÁ)**

Jedna dávka1 (0,5 ml) obsahuje:

* Difterický toxoid ≥ 20 IU (30 Lf)
* Tetanový toxoid ≥ 40 IU (10 Lf)
* Antigény *Bordetella* *pertussis* : Pertusový toxoid/Filamentózny hemaglutinín 25/25 µg
* Poliovírus (inaktivovaný) typy 1/2/3 29/7/26 DU
* Povrchový antigén hepatitídy B 10 µg
* Polysacharid Haemophilus influenzae typu b 12 µg

konjugovaný na tetanový proteín 22-36 µg

1adsorbovaná na hydroxid hlinitý, hydratovaný (0,6 mg Al3+)

**3. ZOZNAM POMOCNÝCH LÁTOK**

hydrogenfosforečnan sodný

dihydrogenfosforečnan draselný

trometamol

sacharóza

esenciálne aminokyseliny vrátane L-fenylalanínu

hydroxid sodný, kyselina octová alebo kyselina chlorovodíková (na úpravu pH)

voda na injekcie.

**4. LIEKOVÁ FORMA A OBSAH**

Injekčná suspenzia.

10 injekčných liekoviek (0,5 ml)

**5. SPÔSOB A CESTA PODANIA**

Intramuskulárne použitie.

Pred použitím potraste.

Pred použitím si prečítajte písomnú informáciu pre používateľa.

Môžete ju získať aj zosnímaním QR kódu alebo na internetovej stránke https://[hexacima.info.sanofi](http://www.hexacima.info.sanofi)

**6. ŠPECIÁLNE UPOZORNENIE, ŽE LIEK SA MUSÍ UCHOVÁVAŤ MIMO DOHĽADU A DOSAHU DETÍ**

Uchovávajte mimo dohľadu a dosahu detí.

**7. INÉ ŠPECIÁLNE UPOZORNENIE (UPOZORNENIA), AK JE TO POTREBNÉ**

**8. DÁTUM EXSPIRÁCIE**

EXP

**9. ŠPECIÁLNE PODMIENKY NA UCHOVÁVANIE**

Uchovávajte v chladničke.

Neuchovávajte v mrazničke.

Uchovávajte vakcínu v pôvodnom obale na ochranu pred svetlom.

**10. ŠPECIÁLNE UPOZORNENIA NA LIKVIDÁCIU NEPOUŽITÝCH LIEKOV ALEBO ODPADOV Z NICH VZNIKNUTÝCH, AK JE TO VHODNÉ**

**11. NÁZOV A ADRESA DRŽITEĽA ROZHODNUTIA O REGISTRÁCII**

Sanofi Winthrop Industrie, 82 Avenue Raspail, 94250 Gentilly, Francúzsko

**12. REGISTRAČNÉ ČÍSLO (ČÍSLA)**

EU/1/13/828/001

**13. ČÍSLO VÝROBNEJ ŠARŽE**

Lot

**14. ZATRIEDENIE LIEKU PODĽA SPÔSOBU VÝDAJA**

**15. POKYNY NA POUŽITIE**

**16. INFORMÁCIE V BRAILLOVOM PÍSME**

Zdôvodnenie neuvádzať informáciu v Braillovom písme sa akceptuje.

1. **ŠPECIFICKÝ IDENTIFIKÁTOR – DVOJROZMERNÝ ČIAROVÝ KÓD**

Dvojrozmerný čiarový kód s jedinečným identifikátorom.

1. **ŠPECIFICKÝ IDENTIFIKÁTOR – ÚDAJE ČITATEĽNÉ ĽUDSKÝM OKOM**

PC

SN

NN

**MINIMÁLNE ÚDAJE, KTORÉ MAJÚ BYŤ UVEDENÉ NA MALOM VNÚTORNOM OBALE**

**Označenie obalu – injekčná liekovka**

**1. NÁZOV LIEKU A CESTA (CESTY) PODANIA**

Hexacima injekčná suspenzia

DTaP-IPV-HB-Hib

IM

**2. SPÔSOB PODANIA**

**3. DÁTUM EXSPIRÁCIE**

EXP

**4. ČÍSLO VÝROBNEJ ŠARŽE**

Lot

**5. OBSAH V HMOTNOSTNÝCH, OBJEMOVÝCH ALEBO V KUSOVÝCH JEDNOTKÁCH**

1 dávka (0,5 ml)

**6. INÉ**

B. PÍSOMNÁ INFORMÁCIA PRE POUŽÍVATEĽA

**Písomná informácia pre používateľa**

**Hexacima injekčná suspenzia naplnená v injekčnej striekačke**

Očkovacia látka proti záškrtu, tetanu, čiernemu kašľu (acelulárna zložka), hepatitíde B (rDNA), detskej obrne (inaktivovaná) a *Haemophilus influenzae* typu b konjugovaná (adsorbovaná).

**Pozorne si prečítajte celú písomnú informáciu predtým, ako bude vaše dieťa očkované, pretože obsahuje pre neho dôležité informácie.**

1. Túto písomnú informáciu si uschovajte. Možno bude potrebné, aby ste si ju znovu prečítali.
2. Ak máte akékoľvek ďalšie otázky, obráťte sa na svojho lekára, lekárnika alebo zdravotnú sestru.
3. Ak sa u vášho dieťaťa vyskytne akýkoľvek vedľajší účinok, obráťte sa na svojho lekára, lekárnika alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

**V tejto písomnej informácii sa dozviete:**

1. Čo je Hexacima a na čo sa používa

2. Čo potrebujete vedieť predtým, ako bude Hexacima podaná vášmu dieťaťu

3. Ako sa podáva Hexacima

4. Možné vedľajšie účinky

5. Ako uchovávať Hexacimu

6. Obsah balenia a ďalšie informácie

**1. Čo je Hexacima a na čo sa používa**

Hexacima (DTaP-IPV-HB-Hib) je očkovacia látka, ktorá sa používa na ochranu proti infekčným ochoreniam.

Hexacima pomáha chrániť pred záškrtom, tetanom, čiernym kašľom, hepatitídou B, detskou obrnou a vážnymi ochoreniami spôsobenými baktériou *Haemophilus influenzae* typu b. Hexacima je určená deťom vo veku od šesť týždňov.

Očkovacia látka pôsobí tak, že si telo vytvára vlastnú ochranu (protilátky) proti baktériám a vírusom, ktoré spôsobujú tieto rôzne infekcie:

1. Záškrt je infekčné ochorenie, ktoré obvykle postihne ako prvé hrdlo. V hrdle infekcia spôsobuje bolesť a opuch, ktorý môže viesť k uduseniu. Baktérie, ktoré vyvolávajú toto ochorenie, uvoľňujú tiež toxín (jed), ktorý môže poškodiť srdce, obličky a nervy.
2. Tetanus (tiež nazývaný kŕč žuvacieho svalu) obvykle vyvolávajú baktérie tetanu, ktoré preniknú do hlbokej rany. Baktérie uvoľňujú toxín (jed), ktorý vyvoláva svalové kŕče, čo vedie k neschopnosti dýchať a možnosti udusenia.
3. Čierny kašeľ (často nazývaný dávivý kašeľ) je vysoko infekčné ochorenie, ktoré postihuje dýchacie cesty. Spôsobuje ťažké záchvaty kašľa, ktoré môžu viesť k problémom s dýchaním. Záchvaty kašľa majú často “sipivý” zvuk. Kašeľ môže trvať jeden až dva mesiace alebo dlhšie. Dávivý kašeľ môže taktiež spôsobiť infekcie uší, zápal priedušiek (bronchitídu), ktorý môže trvať dlhší čas, zápal pľúc (pneumóniu), záchvaty, poškodenie mozgu a dokonca smrť.
4. Hepatitídu B vyvoláva vírus hepatitídy B. Spôsobuje opuch (zápal) pečene. Vírus môže zostať v tele niektorých ľudí dlhší čas a viesť k vzniku závažných problémov s pečeňou vrátane rakoviny pečene.
5. Poliomyelitídu (často nazývanú detská obrna) vyvolávajú vírusy, ktoré zasahujú nervy. Môže to viesť k ochrnutiu alebo svalovej slabosti, a to najčastejšie dolných končatín. Ochrnutie svalov, ktoré umožňujú dýchanie a prehĺtanie, môže mať smrteľné následky.
6. Infekcie *Haemophilus influenzae* typu b (často nazývané jednoducho Hib) sú závažné bakteriálne infekcie, ktoré môžu vyvolať meningitídu (zápal mozgových blán), ktorá môže viesť k poškodeniu mozgu, hluchote, epilepsii alebo čiastočnej slepote. Infekcia môže tiež spôsobiť zápal a opuch hrdla, čo vedie k ťažkostiam pri prehĺtaní a dýchaní. Infekciamôže postihnúť ostatné časti tela ako sú krv, pľúca, koža, kosti a kĺby.

**Dôležité informácie o poskytovanej ochrane**

* Hexacima pomáha predchádzať týmto ochoreniam len v prípade, ak sú vyvolané baktériami alebo vírusmi, ktoré sú v očkovacej látke obsiahnuté. Vaše dieťa sa môže nakaziť ochoreniami s podobnými príznakmi, ak sú vyvolané inými baktériami alebo vírusmi.
* Očkovacia látka neobsahuje žiadne živé baktérie alebo vírusy a nemôže vyvolať žiadne infekčné ochorenia, proti ktorým chráni.
* Táto očkovacia látka nechráni pred infekciami vyvolanými inými typmi *Haemophilus influenzae* a ani proti meningitíde spôsobenej inými mikroorganizmami.
* Hexacima nechráni pred infekciou hepatitídy spôsobenou inými pôvodcami, ako sú vírusy hepatitídy A, hepatitídy C a hepatitídy E.
* Vzhľadom na príznaky hepatitídy B, ktoré sa vyvinú po dlhšom čase, je možné, že v čase očkovania bude prítomná nezistená infekcia hepatitídy B. V takých prípadoch očkovacia látka nemusí chrániť pred infekciou vírusom hepatitídy B.
* Tak ako u iných očkovacích látok, Hexacima nemusí chrániť 100% detí, ktorým je očkovacia látka podaná.

**2. Čo potrebujete vedieť predtým, ako bude Hexacima podaná vášmu dieťaťu**

Aby ste sa uistili, že Hexacima je vhodná pre vaše dieťa, je dôležité poradiť sa so svojím lekárom alebo zdravotnou sestrou, ak sa vášho dieťaťa týka niektorý z nižšie uvedených bodov.Ak niečomu nerozumiete, požiadajte o vysvetlenie svojho lekára, lekárnika alebo zdravotnú sestru.

**Nepoužívajte Hexacimu, ak vaše dieťa:**

* malo respiračnú poruchu alebo opuch tváre (anafylaktický šok) po podaní Hexacimy;
* malo alergickú reakciu:

- na liečivá,

- na ktorúkoľvek z pomocných látok uvedených v časti 6,

- na glutaraldehyd, formaldehyd, neomycín, streptomycín alebo polymyxín B, pretože tieto látky sa používajú počas výrobného procesu,

- po predchádzajúcom podaní Hexacimy alebo ktorejkoľvek vakcíny obsahujúcej antigény proti záškrtu, tetanu, čiernemu kašľu, detskej obrne, hepatitíde B alebo Hib;

* prekonalo závažnú reakciu postihujúcu mozog (encefalopatiu) do 7 dní po predchádzajúcej dávke očkovacej látky proti čiernemu kašľu (acelulárnej alebo celobunkovej vakcíny proti čiernemu kašľu);
* trpí nekontrolovaným stavom, závažným ochorením postihujúcim mozog (nekontrolovanou neurologickou poruchou) alebo nekontrolovanou epilepsiou.

**Upozornenia a opatrenia**

Pred očkovaním sa obráťte na svojho lekára, lekárnika alebo zdravotnú sestru, ak vaše dieťa:

* má miernu alebo vysokú teplotu alebo trpí akútnym ochorením (napr. horúčkou, bolesťou hrdla, kašľom, nachladnutím alebo chrípkou). Očkovanie Hexacimou sa má odložiť, kým sa vaše dieťa nebude cítiť lepšie;
* rozhodnutie podať ďalšie dávky vakcíny obsahujúce pertusovú zložku je nutné starostlivo zvážiť, ak sa po podaní akejkoľvek očkovacej látky vyskytli niektoré z nasledujúcich reakcií:

- horúčka 40°C alebo vyššia do 48 hodín po očkovaní s nepreukázanou inou súvislosťou.

- kolaps alebo šokový stav s hypotonicko-hyporesponzívnou epizódou (pokles energie) do 48 hodín po očkovaní.

- trvalý a neutíšiteľný plač trvajúci dlhšie ako 3 hodiny v priebehu 48 hodín po očkovaní.

- kŕče (konvulzie) s horúčkou alebo bez horúčky v priebehu 3 dní po očkovaní.

* v minulosti malo Guillainov-Barrého syndróm (prechodný zápal nervov spôsobujúci bolesť, paralýzu a poruchy citlivosti) alebo brachiálnu neuritídu (závažnú bolesť a zníženú pohyblivosť v paži alebo ramene) po podaní očkovacej látky obsahujúcej tetanový toxoid (inaktivovanú formu tetanového toxínu). V takom prípade musí rozhodnutie podať ďalšiu dávku očkovacej látky obsahujúcu tetanový toxoid posúdiť lekár.
* podstupuje liečbu, ktorá potláča jej/jeho imunitný systém (prirodzenú ochranu tela) alebo ak trpí ochorením, ktoré oslabuje imunitný systém. V týchto prípadoch môže byť imunitná odpoveď na vakcínu znížená. Preto sa spravidla odporúča očkovanie odložiť až do ukončenia liečby alebo vyliečenia ochorenia. Avšak u detí s dlho pretrvávajúcimi problémami imunitného systému ako napr. infekciou HIV (AIDS) možno podať Hexacimu, ale ochrana možno nebude tak spoľahlivá ako u detí so zdravým imunitným systémom.
* trpí akútnym alebo chronickým ochorením vrátane chronickej obličkovej nedostatočnosti alebo zlyhania obličiek (neschopnosť obličiek fungovať správne).
* trpí nediagnostikovaným ochorením mozgu alebo epilepsiou, ktorá nie je pod kontrolou. Možný prínos očkovania posúdi lekár.
* má problémy s krvou, ktoré spôsobujú, že sa mu ľahko tvoria modriny alebo dlho krváca po malom porezaní sa. Váš lekár vám poradí, či má byť vaše dieťa očkované Hexacimou.

Po akejkoľvek injekcii alebo aj pred jej podaním, sa môže vyskytnúť mdloba. Preto, povedzte svojmu lekárovi alebo zdravotnej sestre, že pri podávaní injekcie v minulosti, dieťa omdlelo.

**Iné lieky alebo vakcíny a Hexacima**

Ak vaše dieťa užíva, alebo v poslednom čase užívalo, resp. bude užívať ďalšie lieky alebo vakcíny, povedzte to svojmu lekárovi alebo zdravotnej sestre.

Hexacima sa môže podávať súčasne s inými očkovacími látkami, ako sú vakcíny proti pneumokokom, vakcíny proti osýpkam, mumpsu a rubeole, vakcíny proti kiahňam, rotavírusové vakcíny alebo vakcíny proti meningokokom.

Ak sa súčasne podáva s inými očkovacími látkami, Hexacima sa aplikuje do iného miesta vpichu.

**Hexacima obsahuje fenylalanín, draslík a sodík**

Hexacima obsahuje 85 mikrogramov fenylalanínu v každej 0,5 ml dávke. Fenylalanín môže byť škodlivý, ak máte fenylketonúriu (skratka PKU, z anglického phenylketonuria), zriedkavú genetickú poruchu, pri ktorej sa hromadí látka fenylalanín, pretože telo ju nevie správne odstrániť.

Hexacima obsahuje menej ako 1 mmol draslíka (39 mg) a menej ako 1 mmol sodíka (23 mg) v dávke, t.j. v podstate zanedbateľné množstvo draslíka a zanedbateľné množstvo sodíka.

**3. Ako sa podáva Hexacima**

Hexacimu vášmu dieťaťu podá lekár alebo zdravotná sestra, ktorí sú vyškolení v podávaní očkovacích látok a ktorí majú vybavenie potrebné na poskytnutie pomoci pri akejkoľvek zriedkavej závažnej alergickej reakcii na očkovanie (pozri časť 4 Možné vedľajšie účinky).

Hexacima sa aplikuje injekčne do svalu (intramuskulárne, IM) v hornej časti nohy alebo ramena dieťaťa. Táto očkovacia látka sa nikdy nemá aplikovať do krvnej cievy, do kože alebo pod kožu.

Odporúčaná dávka je nasledujúca:

Prvé očkovanie (základné očkovanie)

Vaše dieťa dostane buď dve injekcie podané s odstupom dvoch mesiacov alebo tri injekcie s odstupom jedného až dvoch mesiacov (v odstupe minimálne štyroch týždňov). Táto vakcína má byť podaná v súlade s miestnym očkovacím programom.

Ďalšie dávky (preočkovanie)

Po základom očkovaní bude vaše dieťa preočkované v súlade s miestnymi odporúčaniami, minimálne 6 mesiacov po poslednej dávke základného očkovania. Váš lekár vás bude informovať, kedy má byť táto dávka podaná.

**Ak vaše dieťa vynechá dávku Hexacimy**

Ak vaše dieťa zmešká plánované očkovanie, je dôležité, aby ste kontaktovali vášho lekára alebo zdravotnú sestru, ktorí rozhodnú o termíne podania zmeškanej dávky.

Je dôležité dodržiavať pokyny vášho lekára alebo zdravotnej sestry, tak aby vaše dieťa absolvovalo kompletnú očkovaciu schému. V opačnom prípade nemusí byť ochrana vášho dieťaťa pred ochoreniami dostatočná.

Ak máte akékoľvek ďalšie otázky týkajúce sa použitia tejto očkovacej látky, opýtajte sa svojho lekára, lekárnika alebo zdravotnej sestry.

**4. Možné vedľajšie účinky**

Tak ako všetky lieky, aj táto vakcína môže spôsobovať vedľajšie účinky, hoci sa neprejavia u každého.

**Závažné alergické reakcie (anafylaktická reakcia)**

OKAMŽITE vyhľadajte lekára, ak sa po opustení zariadenia, v ktorom bola vášmu dieťaťu podaná injekcia, objavia ktorékoľvek z týchto príznakov:

* ťažkosti s dýchaním
* zmodranie jazyka alebo pier
* vyrážka
* opuch tváre alebo hrdla
* náhla a závažná nevoľnosť s poklesom tlaku krvi, spôsobujúcim závrat a stratu vedomia, zrýchlenú srdcovú frekvenciu spojenú s dýchacími ťažkosťami

Ak sa objavia tieto príznaky (príznaky anafylaktickej reakcie), obvykle sa rozvinú veľmi rýchlo po podaní injekcie, kým je dieťa ešte stále v zdravotnom stredisku alebo v ordinácii lekára.

Závažné alergické reakcie po aplikácii tejto vakcíny sú zriedkavé (môžu sa objaviť až u 1 z 1 000 osôb).

**Ďalšie vedľajšie účinky**

Ak sa u vášho dieťaťa vyskytne ktorýkoľvek z nasledujúcich nežiaducich účinkov, obráťte sa na svojho lekára, zdravotnú sestru alebo lekárnika.

* Veľmi časté vedľajšie účinky (môžu sa objaviť u viac ako 1 z 10 osôb):

- strata chuti do jedla (anorexia)

- plač

- ospalosť (somnolencia)

- vracanie

- horúčka (teplota 38°C alebo vyššia)

- podráždenosť

- bolesť, sčervenanie alebo opuch v mieste vpichu

* Časté vedľajšie účinky (môžu sa objaviť až u u 1 z 10 osôb):

- nezvyčajný plač (dlhotrvajúci plač)

- hnačka

- stvrdnutie v mieste vpichu (indurácia)

* Menej časté vedľajšie účinky (môžu sa objaviť až u 1 zo 100 osôb):

- alergická reakcia

- vysoká horúčka (teplota 39,6°C alebo vyššia)

- hrčka (uzlík) v mieste vpichu

* Zriedkavé vedľajšie účinky (môžu sa objaviť až u 1 z 1 000 osôb):

- vyrážka

-rozsiahle reakcie v mieste vpichu (väčšie ako 5 cm) vrátane veľkého opuchu končatiny siahajúceho od miesta vpichu k jednému alebo obom kĺbom. Tieto reakcie sa objavujú

24 – 72 hodín po očkovaní, môžu byť sprevádzané sčervenaním, pocitom tepla, citlivosťou alebo bolestivosťou v mieste vpichu a odznejú v priebehu 3 – 5 dní bez nutnosti liečby.

- záchvaty (kŕče) s horúčkou alebo bez horúčky.

* Veľmi zriedkavé vedľajšie účinky (môžu sa objaviť až u 1 z 10 000 osôb):

- príhody, keď dieťa upadne do šokového stavu alebo je bledé, skľúčené a neschopné určitý čas reagovať (hypotonické reakcie alebo hypotonicko-hyporesponzívne príhody, HHE).

**Možné vedľajšie účinky**

Ďalšie vedľajšie účinky, ktoré nie sú uvedené vyššie, boli príležitostne hlásené u iných očkovacích látok obsahujúcich antigény proti záškrtu, tetanu, čiernemu kašľu, detskej obrne, hepatitíde B alebo Hib a nie priamo u Hexacimy:

* prechodný zápal nervov spôsobujúci bolesť, paralýzu a poruchy citlivosti (Guillainov-Barrého syndróm) a závažná bolesť a znížená pohyblivosť v paži a ramene (brachiálna neuritída) boli hlásené po podaní očkovacej látky obsahujúcej tetanus.
* po podaní očkovacej látky obsahujúcej antigén hepatitídy B boli hlásené zápal niektorých nervov spôsobujúci zmyslové postihnutia alebo slabosť v končatinách (polyradikuloneuritída), ochrnutie tváre, poruchy videnia, náhle rozmazané videnie alebo strata zraku (optická neuritída), zápalové ochorenie mozgu a miechy (demyelinizácia centrálnej nervovej sústavy, roztrúsená skleróza).
* opuch alebo zápal mozgu (encefalopatia/encefalitída).
* u veľmi predčasne narodených detí (v 28. týždni tehotenstva alebo skôr) sa môžu 2 – 3 dni po očkovaní objaviť dlhšie prestávky v dýchaní než obvykle.
* opuch jedného alebo oboch chodidiel a dolných končatín, ktorý samôže objaviť spolu s modrastým sfarbením kože (cyanózou), sčervenaním, drobným podkožným krvácaním (prechodnou purpurou) a silným plačom sa môžu vyskytnúť po očkovaní vakcínami obsahujúcimi *Haemophilus influenzae* typu b.Ak sa objaví táto reakcia, dochádza k nej najmä po podaní prvej dávky a pozoruje sa v priebehu niekoľkých hodín po očkovaní.Všetky symptómy úplne odznievajú do 24 hodín bez nutnosti liečby.

**Hlásenie vedľajších účinkov**

Ak sa u vášho dieťaťa vyskytne akýkoľvek vedľajší účinok, obráťte sa na svojho lekára, lekárnika alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo prostredníctvom národného systému hlásenia uvedeného v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácii o bezpečnosti tohto lieku.

**5. Ako uchovávať Hexacimu**

Túto vakcínu uchovávajte mimo dohľadu a dosahu detí.

Nepoužívajte túto vakcínu po dátume exspirácie, ktorý je uvedený na škatuľke a označení obalu po EXP. Dátum exspirácie sa vzťahuje na posledný deň v danom mesiaci.

Uchovávajte v chladničke (2°C – 8°C).

Neuchovávajte v mrazničke.

Uchovávajte vakcínu v pôvodnom obale na ochranu pred svetlom.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

**6. Obsah balenia a ďalšie informácie**

**Čo Hexacima obsahuje**

Liečivá na jednu dávku (0,5 ml)1 sú:

Difterický toxoid nie menej ako 20 IU2,4 (30 Lf)

Tetanový toxoid nie menej ako 40 IU3,4 (10 Lf)

Antigény *Bordetella* *pertussis*

Pertusový toxoid 25 mikrogramov

Filamentózny hemaglutinín 25 mikrogramov

Poliovírus (inaktivovaný)5

typ 1 (Mahoney) 29 jednotiek D-antigénu6

typ 2 (MEF-1)7 jednotiek D-antigénu6

typ 3 (Saukett) 26 jednotiek D-antigénu6

Povrchový antigén hepatitídy B7 10 mikrogramov

Polysacharid *Haemophilus influenzae* typu b 12 mikrogramov

(polyribosylribitol fosfát)

konjugovaný na tetanový proteín 22–36 mikrogramov

1 adsorbované na hydratovaný hydroxid hlinitý (0,6 mg Al3+)

2 ako dolná hranica intervalu spoľahlivosti (p = 0,95) a nie menej ako 30 IU ako stredná hodnota

3 ako dolná hranica intervalu spoľahlivosti (p = 0,95)

4 alebo ekvivalentná aktivita stanovená pomocou vyhodnotenia imunogenity

5 kultivovaný na bunkách Vero

6 tieto množstvá antigénu sú presne rovnaké ako tie, ktoré boli predtým vyjadrené ako 40-8-32 D-antigénových jednotiek pre typ vírusu 1, 2 a 3, v uvedenom poradí, ak sa merajú pomocou inej vhodnej imunochemickej metódy

7 vyrobený na kultúre buniek kvasníc *Hansenula polymorpha* technológiou rekombinantnej DNA

Ďalšie zložky sú:

hydrogenfosforečnan sodný, dihydrogenfosforečnan draselný, trometamol, sacharóza, esenciálne aminokyseliny vrátane L-fenylalanínu, hydroxid sodný a/alebo kyselina octová a/alebo kyselina chlorovodíková (na úpravu pH) a voda na injekcie.

Vakcína môže obsahovať stopové množstvá glutaraldehydu, formaldehydu, neomycínu, streptomycínu a polymyxínu B.

**Ako vyzerá Hexacima a obsah balenia**

Hexacima sa dodáva ako injekčná suspenzia naplnená v injekčnej striekačke (0,5 ml).

Hexacima je k dispozícii v balení, ktoré obsahuje 1 alebo 10 naplnených injekčných striekačiek bez pripojenej ihly.

Hexacima je k dispozícii v balení, ktoré obsahuje 1 alebo 10 naplnených injekčných striekačiek s 1 samostatnou ihlou.

Hexacima je k dispozícii v balení, ktoré obsahuje 1 alebo 10 naplnených injekčných striekačiek s 2 samostatnými ihlami.

Hexacima je k dispozícii v balení, ktoré obsahuje 1 alebo 10 naplnených injekčných striekačiek s 1 samostatnou bezpečnostnou ihlou.

Na trh nemusia byť uvedené všetky veľkosti balenia.

Normálny vzhľad vakcíny po potrasení je belavá zakalená suspenzia.

**Držiteľ rozhodnutia o registrácii a výrobca**

Držiteľ rozhodnutia o registrácii

Sanofi Winthrop Industrie, 82 Avenue Raspail, 94250 Gentilly, Francúzsko

Výrobca

Sanofi Winthrop Industrie, 1541 avenue Marcel Mérieux, 69280 Marcy l'Etoile, Francúzsko

Sanofi Winthrop Industrie, Voie de L’Institut - Parc Industriel d'Incarville, BP 101, 27100 Val de Reuil, Francúzsko

Ak potrebujete akúkoľvek informáciu o tomto lieku, kontaktujte miestneho zástupcu držiteľa rozhodnutia o registrácii:

| **België/** **Belgique /Belgien**  Sanofi Belgium  Tel: +32 2 710.54.00 | **Lietuva**  Swixx Biopharma UAB  Tel: +370 5 236 91 40 |
| --- | --- |
| **България**  Swixx Biopharma EOOD  Teл.: +359 (0)2 4942 480 | **Luxembourg/Luxemburg**  Sanofi Belgium  Tel: +32 2 710.54.00 |
| **Česká republika**  Sanofi s.r.o.  Tel: +420 233 086 111 | **Magyarország**  SANOFI-AVENTIS Zrt  Tel: +36 1 505 0055 |
| **Danmark**  Sanofi A/S  Tel: +45 4516 7000 | **Malta** Sanofi S.r.l. Tel: +39 02 39394 275 |
| **Deutschland**  Sanofi-Aventis Deutschland GmbH  Tel: 0800 54 54 010  Tel. aus dem Ausland: +49 69 305 21 130 | **Nederland**  Sanofi B.V.  Tel: +31 20 245 4000 |
| **Eesti**  Swixx Biopharma OÜ  Tel: +372 640 10 30 | **Norge**  Sanofi-aventis Norge AS  Tel: + 47 67 10 71 00 |
| **Ελλάδα**  ΒΙΑΝΕΞ Α.Ε.  Τηλ: +30.210.8009111 | **Österreich**  Sanofi-Aventis GmbH  Tel: +43 (1) 80185-0 |
| **España**  sanofi-aventis, S.A.  Tel: +34 93 485 94 00 | **Polska**  Sanofi sp. z o. o.  Tel: +48 22 280 00 00 |
| **France**  Sanofi Winthrop Industrie  Tel: 0800 222 555  Appel depuis l’étranger : +33 1 57 63 23 23 | **Portugal**  Sanofi – Produtos Farmacêuticos, Lda.  Tel: + 351 21 35 89 400 |
| **Hrvatska**  Swixx Biopharma d.o.o.  Tel: +385 1 2078 500 | **România**  Sanofi Romania SRL  Tel: +40 21 317 31 36 |
| **Ireland**  sanofi-aventis Ireland T/A SANOFI  Tel: + 353 (0) 1 4035 600 | **Slovenija**  Swixx Biopharma d.o.o  Tel: +386 1 2355 100 |
| **Ísland**  Vistor ehf.  Tel: +354 535 7000 | **Slovenská republika**  Swixx Biopharma s.r.o.  Tel: +421 2 208 33 600 |
| **Italia**  Sanofi S.r.l.  Tel: 800536389 | **Suomi/Finland**  Sanofi Oy  Tel: +358 (0) 201 200 300 |
| **Κύπρος**  C.A. Papaellinas Ltd.  Τηλ.: +357 22 741741 | **Sverige**  Sanofi AB  Tel: +46 8-634 50 00 |
| **Latvija**  Swixx Biopharma SIA  Tel: +371 6 6164 750 |  |

**Táto písomná informácia pre používateľa bola naposledy aktualizovaná v**

Ďalšie zdroje informácií

Podrobné informácie o tomto lieku sú dostupné na internetovej stránke Európskej agentúry pre lieky:<http://www.ema.europa.eu>.

Najnovšie schválené informácie o tejto očkovacej látke sú k dispozícii na webovej stránke https://[hexacima.info.sanofi](http://www.hexacima.info.sanofi) alebo po zosnímaní QR kódu pomocou inteligentného telefónu:

QR kód bude doplnený

---------------------------------------------------------------------------------------------------------------------------

**Nasledujúca informácia je určená len pre zdravotníckych pracovníkov:**

* Naplnenú injekčnú striekačku potraste, aby vznikol homogénny obsah.
* Hexacima sa nesmie miešať s inými liekmi.
* Hexacima sa podáva intramuskulárne. Odporúčanými miestami vpichu sú anterolaterálna horná oblasť stehna (preferované miesto) alebo deltový sval u starších detí (možné od 15 mesiaca veku).

Vakcína sa nesmie aplikovať intradermálne ani intravenózne. Nepodávajte intravaskulárne: ihla nesmie preniknúť do krvnej cievy.

* Nepoužívajte naplnené injekčné striekačky, ak je obal poškodený.


**Príprava na podávanie**

Injekčná striekačka s injekčnou suspenziou sa má pred podaním vizuálne skontrolovať. V prípade prítomnosti akýchkoľvek cudzích častíc, vytečenia suspenzie, predčasnej aktivácie piestu alebo chybného utesnenia hrotu naplnenú injekčnú striekačku zlikvidujte.

Injekčná striekačka je určená len na jednorazové použitie a nesmie sa použiť opakovane.

*Návod na použitie naplnenej injekčnej striekačky typu Luer Lock*

**Obrázok A: Injekčná striekačka typu Luer Lock s uzáverom s pevným hrotom**



|  |  |
| --- | --- |
| **1. krok:** Držte adaptér Luer Lock v jednej ruke (vyhnite sa držaniu piesta alebo valca injekčnej striekačky) a otáčaním odskrutkujte uzáver hrotu. |  |
| **2. krok:** Pripojte injekčnú ihluk injekčnej striekačke jemným pootočením injekčnej ihly do adaptéra Luer Lock injekčnej striekačky, kým nepocítite slabý odpor. |  |

*<Pokyny na použitie bezpečnostnej injekčnej ihly s naplnenou injekčnou striekačkou typu Luer Lock*

|  |  |
| --- | --- |
| **Obrázok B: Bezpečnostná injekčná ihla (vo vnútri puzdra)** | **Obrázok C: Súčasti bezpečnostnej injekčnej ihly (pripravená na použitie)** |
| hrdlo krytu  puzdro | bezpečnostný kryt  chránič  bezpečnostný kryt |

*Podľa vyššie uvedeného 1. a 2. kroku pripravte injekčnú striekačku typu Luer Lock a injekčnú ihlu na pripojenie.*

|  |  |
| --- | --- |
| **3. krok:** Priamo stiahnite puzdro bezpečnostnej injekčnej ihly. Injekčná ihla je zakrytá bezpečnostným krytom a chráničom.  **4. krok:**  A: Odtiahnite bezpečnostný kryt z injekčnej ihly smerom k valcu injekčnej striekačky do polohy zobrazeného uhla.  B: Priamo stiahnite chránič. |  |
| **5. krok:** Po podaní injekcie uzamknite (aktivujte) bezpečnostný kryt pomocou jednej z troch (3) zobrazených techník **pomocou jednej ruky**: aktivácia povrchom, palcom alebo ukazovákom.  Poznámka: Aktivácia sa potvrdí pomocou zvukového a/alebo dotykového „cvaknutia“. |  |
| **6. krok:** Vizuálne skontrolujte aktiváciu bezpečnostného krytu. Bezpečnostný kryt má byť **úplne uzamknutý (aktivovaný),** ako je znázornené na obrázku C.  Poznámka: Pri úplne uzamknutom (aktivovanom) bezpečnostnom kryte, má byť poloha injekčnej ihly v uhle k bezpečnostnému krytu.  Obrázok D znázorňuje, že bezpečnostný kryt **NIE JE úplne uzamknutý (neaktivovaný).** |  |

|  |
| --- |
| **Upozornenie: Nepokúšajte sa odblokovať (deaktivovať) bezpečnostné zariadenie vytlačením injekčnej ihly z bezpečnostného krytu.** |

>

Všetok nepoužitý liek alebo odpad vzniknutý z lieku sa má zlikvidovať v súlade s národnými požiadavkami.

**Písomná informácia pre používateľa**

**Hexacima injekčná suspenzia**

Očkovacia látka proti záškrtu, tetanu, čiernemu kašľu (acelulárna zložka), hepatitíde B (rDNA), detskej obrne (inaktivovaná) a *Haemophilus influenzae* typu b konjugovaná (adsorbovaná).

**Pozorne si prečítajte celú písomnú informáciu predtým, ako bude vaše dieťa očkované, pretože obsahuje pre neho dôležité informácie.**

1. Túto písomnú informáciu si uschovajte. Možno bude potrebné, aby ste si ju znovu prečítali.
2. Ak máte akékoľvek ďalšie otázky, obráťte sa na svojho lekára, lekárnika alebo zdravotnú sestru.
3. Ak sa u vášho dieťaťa vyskytne akýkoľvek vedľajší účinok, obráťte sa na svojho lekára, lekárnika alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

**V tejto písomnej informácii sa dozviete:**

1. Čo je Hexacima a na čo sa používa

2. Čo potrebujete vedieť predtým, ako bude Hexacima podaná vášmu dieťaťu

3. Ako sa podáva Hexacima

4. Možné vedľajšie účinky

5. Ako uchovávať Hexacimu

6. Obsah balenia a ďalšie informácie

**1. Čo je Hexacima a na čo sa používa**

Hexacima (DTaP-IPV-HB-Hib) je očkovacia látka, ktorá sa používa na ochranu proti infekčným ochoreniam.

Hexacima pomáha chrániť pred záškrtom, tetanom, čiernym kašľom, hepatitídou B, detskou obrnou a vážnymi ochoreniami spôsobenými baktériou *Haemophilus influenzae* typu b. Hexacima je určená deťom vo veku od šesť týždňov.

Očkovacia látka pôsobí tak, že si telo vytvára vlastnú ochranu (protilátky) proti baktériám a vírusom, ktoré spôsobujú tieto rôzne infekcie:

1. Záškrt je infekčné ochorenie, ktoré obvykle postihne ako prvé hrdlo. V hrdle infekcia spôsobuje bolesť a opuch, ktorý môže viesť k uduseniu. Baktérie, ktoré vyvolávajú toto ochorenie, uvoľňujú tiež toxín (jed), ktorý môže poškodiť srdce, obličky a nervy.
2. Tetanus (tiež nazývaný kŕč žuvacieho svalu) obvykle vyvolávajú baktérie tetanu, ktoré preniknú do hlbokej rany. Baktérie uvoľňujú toxín (jed), ktorý vyvoláva svalové kŕče, čo vedie k neschopnosti dýchať a možnosti udusenia.
3. Čierny kašeľ (často nazývaný dávivý kašeľ) je vysoko infekčné ochorenie, ktoré postihuje dýchacie cesty. Spôsobuje ťažké záchvaty kašľa, ktoré môžu viesť k problémom s dýchaním. Záchvaty kašľa majú často “sipivý” zvuk. Kašeľ môže trvať jeden až dva mesiace alebo dlhšie. Dávivý kašeľ môže taktiež spôsobiť infekcie uší, zápal priedušiek (bronchitídu), ktorý môže trvať dlhší čas, zápal pľúc (pneumóniu), záchvaty, poškodenie mozgu a dokonca smrť.
4. Hepatitídu B vyvoláva vírus hepatitídy B. Spôsobuje opuch (zápal) pečene. Vírus môže zostať v tele niektorých ľudí dlhší čas a viesť k vzniku závažných problémov s pečeňou vrátane rakoviny pečene.
5. Poliomyelitídu (často nazývaná detská obrna) vyvolávajú vírusy, ktoré zasahujú nervy. Môže to viesť k ochrnutiu alebo svalovej slabosti, a to najčastejšie dolných končatín. Ochrnutie svalov, ktoré umožňujú dýchanie a prehĺtanie, môže mať smrteľné následky.
6. Infekcie *Haemophilus influenzae* typu b (často nazývané jednoducho Hib) sú závažné bakteriálne infekcie, ktoré môžu vyvolať meningitídu (zápal mozgových blán), ktorá môže viesť k poškodeniu mozgu, hluchote, epilepsii alebo čiastočnej slepote. Infekcia môže tiež spôsobiť zápal a opuch hrdla, čo vedie k ťažkostiam pri prehĺtaní a dýchaní. Infekcia môže postihnúť ostatné časti tela ako sú krv, pľúca, koža, kosti a kĺby.

**Dôležité informácie o poskytovanej ochrane**

* Hexacima pomáha predchádzať týmto ochoreniam len v prípade, ak sú vyvolané baktériami alebo vírusmi, ktoré sú v očkovacej látke obsiahnuté. Vaše dieťa sa môže nakaziť ochoreniami s podobnými príznakmi, ak sú vyvolané inými baktériami alebo vírusmi.
* Očkovacia látka neobsahuje žiadne živé baktérie alebo vírusy a nemôže vyvolať žiadne infekčné ochorenia, proti ktorým chráni.
* Táto očkovacia látka nechráni pred infekciami vyvolanými inými typmi *Haemophilus influenzae* a ani proti meningitíde spôsobenej inými mikroorganizmami.
* Hexacima nechráni pred infekciou hepatitídy spôsobenou inými pôvodcami, ako sú vírusy hepatitídy A, hepatitídy C a hepatitídy E.
* Vzhľadom na príznaky hepatitídy B, ktoré sa vyvinú po dlhšom čase, je možné, že v čase očkovania bude prítomná nezistená infekcia hepatitídy B. V takých prípadoch očkovacia látka nemusí chrániť pred infekciou vírusom hepatitídy B.
* Tak ako u iných očkovacích látok, Hexacima nemusí chrániť 100% detí, ktorým je očkovacia látka podaná.

**2. Čo potrebujete vedieť predtým, ako bude Hexacima podaná vášmu dieťaťu**

Aby ste sa uistili, že Hexacima je vhodná pre vaše dieťa, je dôležité poradiť sa so svojím lekárom alebo zdravotnou sestrou, ak sa vášho dieťaťa týka niektorý z nižšie uvedených bodov.Ak niečomu nerozumiete, požiadajte o vysvetlenie svojho lekára, lekárnika alebo zdravotnú sestru.

**Nepoužívajte Hexacimu, ak vaše dieťa:**

* malo respiračnú poruchu alebo opuch tváre (anafylaktický šok) po podaní Hexacimy;
* malo alergickú reakciu:

- na liečivá,

- na ktorúkoľvek z pomocných látok uvedených v časti 6,

- na glutaraldehyd, formaldehyd, neomycín, streptomycín alebo polymyxín B, pretože tieto látky sa používajú počas výrobného procesu,

- po predchádzajúcom podaní Hexacimy alebo ktorejkoľvek vakcíny obsahujúcej antigény proti záškrtu, tetanu, čiernemu kašľu, detskej obrne, hepatitíde B alebo Hib;

* prekonalo závažnú reakciu postihujúcu mozog (encefalopatiu) do 7 dní po predchádzajúcej dávke očkovacej látky proti čiernemu kašľu (acelulárnej alebo celobunkovej vakcíny proti čiernemu kašľu);
* trpí nekontrolovaným stavom, závažným ochorením postihujúcim mozog (nekontrolovanou neurologickou poruchou) alebo nekontrolovanou epilepsiou.

**Upozornenia a opatrenia**

Pred očkovaním sa obráťte na svojho lekára, lekárnika alebo zdravotnú sestru, ak vaše dieťa:

* má miernu alebo vysokú teplotu alebo trpí akútnym ochorením (napr. horúčkou, bolesťou hrdla, kašľom, nachladnutím alebo chrípkou). Očkovanie Hexacimou sa má odložiť, kým sa vaše dieťa nebude cítiť lepšie;
* rozhodnutie podať ďalšie dávky vakcíny obsahujúce pertusovú zložku je nutné starostlivo zvážiť, ak sa po podaní akejkoľvek očkovacej látky vyskytli niektoré z nasledujúcich reakcií:

- horúčka 40 °C alebo vyššia do 48 hodín po očkovaní s nepreukázanou inou súvislosťou.

- kolaps alebo šokový stav s hypotonicko-hyporesponzívnou epizódou (pokles energie) do 48 hodín po očkovaní.

- trvalý a neutíšiteľný plač trvajúci dlhšie ako 3 hodiny v priebehu 48 hodín po očkovaní.

- kŕče (konvulzie) s horúčkou alebo bez horúčky v priebehu 3 dní po očkovaní.

* v minulosti malo Guillainov-Barrého syndróm (prechodný zápal nervov spôsobujúci bolesť, paralýzu a poruchy citlivosti) alebo brachiálnu neurititídu (závažnú bolesť a zníženú pohyblivosť v paži alebo ramene) po podaní očkovacej látky obsahujúcej tetanový toxoid (inaktivovanú formu tetanového toxínu). V takom prípade musí rozhodnutie podať ďalšiu dávku očkovacej látky obsahujúcu tetanový toxoid posúdiť lekár.
* podstupuje liečbu, ktorá potláča jej/jeho imunitný systém (prirodzenú ochranu tela) alebo ak trpí ochorením, ktoré oslabuje imunitný systém. V týchto prípadoch môže byť imunitná odpoveď na vakcínu znížená. Preto sa spravidla odporúča očkovanie odložiť až do ukončenia liečby alebo vyliečenia ochorenia. Avšak u detí s dlho pretrvávajúcimi problémami imunitného systému ako napr. infekciou HIV (AIDS) možno podať Hexacimu, ale ochrana možno nebude tak spoľahlivá ako u detí so zdravým imunitným systémom.
* trpí akútnym alebo chronickým ochorením vrátane chronickej obličkovej nedostatočnosti alebo zlyhania obličiek (neschopnosť obličiek fungovať správne).
* trpí nediagnostikovaným ochorením mozgu alebo epilepsiou, ktorá nie je pod kontrolou. Možný prínos očkovania posúdi lekár.
* má problémy s krvou, ktoré spôsobujú, že sa mu ľahko tvoria modriny alebo dlho krváca po malom porezaní sa. Váš lekár vám poradí, či má byť vaše dieťa očkované Hexacimou.

Po akejkoľvek injekcii alebo aj pred jej podaním, sa môže vyskytnúť mdloba. Preto, povedzte svojmu lekárovi alebo zdravotnej sestre, že pri podávaní injekcie v minulosti, dieťa omdlelo.

**Iné lieky alebo vakcíny a Hexacima**

Ak vaše dieťa užíva, alebo v poslednom čase užívalo, resp. bude užívať ďalšie lieky alebo vakcíny, povedzte to svojmu lekárovi alebo zdravotnej sestre.

Hexacima sa môže podávať súčasne s inými očkovacími látkami, ako sú vakcíny proti pneumokokom, vakcíny proti osýpkam, mumpsu a rubeole, vakcíny proti kiahňam, rotavírusové vakcíny alebo vakcíny proti meningokokom.

Ak sa súčasne podáva s inými očkovacími látkami, Hexacima sa aplikuje do iného miesta vpichu.

**Hexacima obsahuje fenylalanín, draslík a sodík**

Hexacima obsahuje 85 mikrogramov fenylalanínu v každej 0,5 ml dávke. Fenylalanín môže byť škodlivý, ak máte fenylketonúriu (skratka PKU, z anglického phenylketonuria), zriedkavú genetickú poruchu, pri ktorej sa hromadí látka fenylalanín, pretože telo ju nevie správne odstrániť.

Hexacima obsahuje menej ako 1 mmol draslíka (39 mg) a menej ako 1 mmol sodíka (23 mg) v dávke, t.j. v podstate zanedbateľné množstvo draslíka a zanedbateľné množstvo sodíka.

**3. Ako sa podáva Hexacima**

Hexacimu vášmu dieťaťu podá lekár alebo zdravotná sestra, ktorí sú vyškolení v podávaní očkovacích látok a ktorí majú vybavenie potrebné na poskytnutie pomoci pri akejkoľvek zriedkavej závažnej alergickej reakcii na očkovanie (pozri časť 4 Možné vedľajšie účinky).

Hexacima sa aplikuje injekčne do svalu (intramuskulárne, IM) v hornej časti nohy alebo ramena dieťaťa. Táto očkovacia látka sa nikdy nemá aplikovať do krvnej cievy, do kože alebo pod kožu.

Odporúčaná dávka je nasledujúca:

Prvé očkovanie (základné očkovanie)

Vaše dieťa dostane buď dve injekcie podané s odstupom dvoch mesiacov alebo tri injekcie s odstupom jedného až dvoch mesiacov (v odstupe minimálne štyroch týždňov). Táto vakcína má byť podaná v súlade s miestnym očkovacím programom.

Ďalšie dávky (preočkovanie)

Po základom očkovaní bude vaše dieťa preočkované v súlade s miestnymi odporúčaniami, minimálne 6 mesiacov po poslednej dávke základného očkovania. Váš lekár vás bude informovať, kedy má byť táto dávka podaná.

**Ak vaše dieťa vynechá dávku Hexacimy**

Ak vaše dieťa zmešká plánované očkovanie, je dôležité, aby ste kontaktovali vášho lekára alebo zdravotnú sestru, ktorí rozhodnú o termíne podania zmeškanej dávky.

Je dôležité dodržiavať pokyny vášho lekára alebo zdravotnej sestry, tak aby vaše dieťa absolvovalo kompletnú očkovaciu schému. V opačnom prípade nemusí byť ochrana vášho dieťaťa pred ochoreniami dostatočná.

Ak máte akékoľvek ďalšie otázky týkajúce sa použitia tejto očkovacej látky, opýtajte sa svojho lekára, lekárnika alebo zdravotnej sestry.

**4. Možné vedľajšie účinky**

Tak ako všetky lieky, aj táto vakcína môže spôsobovať vedľajšie účinky, hoci sa neprejavia u každého.

**Závažné alergické reakcie (anafylaktická reakcia)**

OKAMŽITE vyhľadajte lekára, ak sa po opustení zariadenia, v ktorom bola vášmu dieťaťu podaná injekcia, objavia ktorékoľvek z týchto príznakov:

* ťažkosti s dýchaním
* zmodranie jazyka alebo pier
* vyrážka
* opuch tváre alebo hrdla
* náhla a závažná nevoľnosť s poklesom tlaku krvi, spôsobujúcim závrat a stratu vedomia, zrýchlenú srdcovú frekvenciu spojenú s dýchacími ťažkosťami

Ak sa objavia tieto príznaky (príznaky anafylaktickej reakcie), obvykle sa rozvinú veľmi rýchlo po podaní injekcie, kým je dieťa ešte stále v zdravotnom stredisku alebo v ordinácii lekára.

Závažné alergické reakcie po aplikácii tejto vakcíny sú zriedkavé (môžu sa objaviť až u 1 z 1 000 osôb).

**Ďalšie vedľajšie účinky**

Ak sa u vášho dieťaťa vyskytne ktorýkoľvek z nasledujúcich nežiaducich účinkov, obráťte sa na svojho lekára, zdravotnú sestru alebo lekárnika.

* Veľmi časté vedľajšie účinky (môžu sa objaviť u viac ako 1 z 10 osôb):

- strata chuti do jedla (anorexia)

- plač

- ospalosť (somnolencia)

- vracanie

- horúčka (teplota 38°C alebo vyššia)

- podráždenosť

- bolesť, sčervenanie alebo opuch v mieste vpichu

* Časté vedľajšie účinky (môžu sa objaviť až u u 1 z 10 osôb):

- nezvyčajný plač (dlhotrvajúci plač)

- hnačka

- stvrdnutie v mieste vpichu (indurácia)

* Menej časté vedľajšie účinky (môžu sa objaviť až u 1 zo 100 osôb):

- alergická reakcia

- vysoká horúčka (teplota 39,6°C alebo vyššia)

- hrčka (uzlík) v mieste vpichu

* Zriedkavé vedľajšie účinky (môžu sa objaviť až u 1 z 1 000 osôb):

- vyrážka

-rozsiahle reakcie v mieste vpichu (väčšie ako 5 cm) vrátane veľkého opuchu končatiny siahajúceho od miesta vpichu k jednému alebo obom kĺbom. Tieto reakcie sa objavujú 24 – 72 hodín po očkovaní, môžu byť sprevádzané sčervenaním, pocitom tepla, citlivosťou alebo bolestivosťou v mieste vpichu a odznejú v priebehu 3 – 5 dní bez nutnosti liečby.

- záchvaty (kŕče) s horúčkou alebo bez horúčky.

* Veľmi zriedkavé vedľajšie účinky (môžu sa objaviť až u 1 z 10 000 osôb):

- príhody, keď dieťa upadne do šokového stavu alebo je bledé, skľúčené a neschopné určitý čas reagovať (hypotonické reakcie alebo hypotonicko-hyporesponzívne príhody, HHE).

**Možné vedľajšie účinky**

Ďalšie vedľajšie účinky, ktoré nie sú uvedené vyššie, boli príležitostne hlásené u iných očkovacích látok obsahujúcich antigény proti záškrtu, tetanu, čiernemu kašľu, detskej obrne, hepatitíde B alebo Hib a nie priamo u Hexacimy:

* prechodný zápal nervov spôsobujúci bolesť, paralýzu a poruchy citlivosti (Guillainov-Barrého syndróm) a závažná bolesť a znížená pohyblivosť v paži a ramene (brachiálna neuritída) boli hlásené po podaní očkovacej látky obsahujúcej tetanus.
* po podaní očkovacej látky obsahujúcej antigén hepatitídy B boli hlásené zápal niektorých nervov spôsobujúci zmyslové postihnutia alebo slabosť v končatinách (polyradikuloneuritída), ochrnutie tváre, poruchy videnia, náhle rozmazané videnie alebo strata zraku (optická neuritída), zápalové ochorenie mozgu a miechy (demyelinizácia centrálnej nervovej sústavy, roztrúsená skleróza).
* opuch alebo zápal mozgu (encefalopatia/encefalitída).
* u veľmi predčasne narodených detí (v 28. týždni tehotenstva alebo skôr) sa môžu 2 – 3 dni po očkovaní objaviť dlhšie prestávky v dýchaní než obvykle.
* opuch jedného alebo oboch chodidiel a dolných končatín, ktorý samôže objaviť spolu s modrastým sfarbením kože (cyanózou), sčervenaním, drobným podkožným krvácaním (prechodnou purpurou) a silným plačom sa môžu vyskytnúť po očkovaní vakcínami obsahujúcimi *Haemophilus influenzae* typu b.Ak sa objaví táto reakcia, dochádza k nej najmä po podaní prvej dávky a pozoruje sa v priebehu niekoľkých hodín po očkovaní.Všetky symptómy úplne odznievajú do 24 hodín bez nutnosti liečby.

**Hlásenie vedľajších účinkov**

Ak sa u vášho dieťaťa vyskytne akýkoľvek vedľajší účinok, obráťte sa na svojho lekára, lekárnika alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo prostredníctvom národného systému hlásenia uvedeného v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácii o bezpečnosti tohto lieku.

**5. Ako uchovávať Hexacimu**

Túto vakcínu uchovávajte mimo dohľadu a dosahu detí.

Nepoužívajte túto vakcínu po dátume exspirácie, ktorý je uvedený na škatuľke a označení obalu po EXP. Dátum exspirácie sa vzťahuje na posledný deň v danom mesiaci.

Uchovávajte v chladničke (2°C – 8°C).

Neuchovávajte v mrazničke.

Uchovávajte vakcínu v pôvodnom obale na ochranu pred svetlom.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

**6. Obsah balenia a ďalšie informácie**

**Čo Hexacima obsahuje**

Liečivá na jednu dávku (0,5 ml)1 sú:

Difterický toxoid nie menej ako 20 IU2,4 (30 Lf)

Tetanový toxoid nie menej ako 40 IU3,4 (10 Lf)

Antigény *Bordetella* *pertussis*

Pertusový toxoid 25 mikrogramov

Filamentózny hemaglutinín 25 mikrogramov

Poliovírus (inaktivovaný)5

typ 1 (Mahoney) 29 jednotiek D-antigénu6

typ 2 (MEF-1)7 jednotiek D-antigénu6

typ 3 (Saukett) 26 jednotiek D-antigénu6

Povrchový antigén hepatitídy B7 10 mikrogramov

Polysacharid *Haemophilus influenzae* typu b 12 mikrogramov

(polyribosylribitol fosfát)

konjugovaný na tetanový proteín 22–36 mikrogramov

1 adsorbované na hydratovaný hydroxid hlinitý (0,6 mg Al3+)

2 ako dolná hranica intervalu spoľahlivosti (p = 0,95) a nie menej ako 30 IU ako stredná hodnota

3  ako dolná hranica intervalu spoľahlivosti (p = 0,95)

4 alebo ekvivalentná aktivita stanovená pomocou vyhodnotenia imunogenity

5 kultivovaný na bunkách Vero

6 tieto množstvá antigénu sú presne rovnaké ako tie, ktoré boli predtým vyjadrené ako 40-8-32 D-antigénových jednotiek pre typ vírusu 1, 2 a 3, v uvedenom poradí, ak sa merajú pomocou inej vhodnej imunochemickej metódy

7 vyrobený na kultúre buniek kvasníc Hansenula polymorpha technológiou rekombinantnej DNA

Ďalšie zložky sú:

hydrogenfosforečnan sodný, dihydrogenfosforečnan draselný, trometamol, sacharóza, esenciálne aminokyseliny vrátane L-fenylalanínu, hydroxid sodný a/alebo kyselina octová a/alebo kyselina chlorovodíková (na úpravu pH) a voda na injekcie.

Vakcína môže obsahovať stopové množstvá glutaraldehydu, formaldehydu, neomycínu, streptomycínu a polymyxínu B.

**Ako vyzerá Hexacima a obsah balenia**

Hexacima sa dodáva ako injekčná suspenzia v injekčnej liekovke (0,5 ml).

Hexacima je k dispozícii v balení, ktoré obsahuje 10 injekčných liekoviek.

Normálny vzhľad vakcíny po potrasení je belavá zakalená suspenzia.

**Držiteľ rozhodnutia o registrácii a výrobca**

Držiteľ rozhodnutia o registrácii

Sanofi Winthrop Industrie, 82 Avenue Raspail, 94250 Gentilly, Francúzsko

Výrobca

Sanofi Winthrop Industrie, 1541 avenue Marcel Mérieux, 69280 Marcy l'Etoile, Francúzsko

Sanofi Winthrop Industrie, Voie de L’Institut - Parc Industriel d'Incarville, BP 101, 27100 Val de Reuil, Francúzsko

Ak potrebujete akúkoľvek informáciu o tomto lieku, kontaktujte miestneho zástupcu držiteľa rozhodnutia o registrácii:

| **België/** **Belgique /Belgien**  Sanofi Belgium  Tel: +32 2 710.54.00 | **Lietuva**  Swixx Biopharma UAB  Tel: +370 5 236 91 40 |
| --- | --- |
| **България**  Swixx Biopharma EOOD  Teл.: +359 (0)2 4942 480 | **Luxembourg/Luxemburg**  Sanofi Belgium  Tel: +32 2 710.54.00 |
| **Česká republika**  Sanofi s.r.o.  Tel: +420 233 086 111 | **Magyarország**  SANOFI-AVENTIS Zrt  Tel: +36 1 505 0055 |
| **Danmark**  Sanofi A/S  Tel: +45 4516 7000 | **Malta** Sanofi S.r.l. Tel: +39 02 39394 275 |
| **Deutschland**  Sanofi-Aventis Deutschland GmbH  Tel: 0800 54 54 010  Tel. aus dem Ausland: +49 69 305 21 130 | **Nederland**  Sanofi B.V.Tel: +31 20 245 4000 |
| **Eesti**  Swixx Biopharma OÜ  Tel: +372 640 10 30 | **Norge**  Sanofi-aventis Norge AS  Tel: + 47 67 10 71 00 |
| **Ελλάδα**  ΒΙΑΝΕΞ Α.Ε.  Τηλ: +30.210.8009111 | **Österreich**  Sanofi-Aventis GmbH  Tel: +43 (1) 80185-0 |
| **España**  sanofi-aventis, S.A.  Tel: +34 93 485 94 00 | **Polska**  Sanofi sp. z o. o.  Tel: +48 22 280 00 00 |
| **France**  Sanofi Winthrop Industrie  Tel: 0800 222 555  Appel depuis l’étranger : +33 1 57 63 23 23 | **Portugal**  Sanofi – Produtos Farmacêuticos, Lda.  Tel: + 351 21 35 89 400 |
| **Hrvatska**  Swixx Biopharma d.o.o.  Tel: +385 1 2078 500 | **România**  Sanofi Romania SRL  Tel: +40 21 317 31 36 |
| **Ireland**  sanofi-aventis Ireland T/A SANOFI  Tel: + 353 (0) 1 4035 600 | **Slovenija**  Swixx Biopharma d.o.o  Tel: +386 1 2355 100 |
| **Ísland**  Vistor ehf.  Tel: +354 535 7000 | **Slovenská republika**  Swixx Biopharma s.r.o.  Tel: +421 2 208 33 600 |
| **Italia**  Sanofi S.r.l.  Tel: 800536389 | **Suomi/Finland**  Sanofi Oy  Tel: +358 (0) 201 200 300 |
| **Κύπρος**  C.A. Papaellinas Ltd.  Τηλ.: +357 22 741741 | **Sverige**  Sanofi AB  Tel: +46 8-634 50 00 |
| **Latvija**  Swixx Biopharma SIA  Tel: +371 6 6164 750 |  |

**Táto písomná informácia pre používateľa bola naposledy aktualizovaná v**

Ďalšie zdroje informácií

Podrobné informácie o tomto lieku sú dostupné na internetovej stránke Európskej agentúry pre lieky:<http://www.ema.europa.eu>.

Najnovšie schválené informácie o tejto očkovacej látke sú k dispozícii na webovej stránke https://[hexacima.info.sanofi](http://www.hexacima.info.sanofi) alebo po zosnímaní QR kódu pomocou inteligentného telefónu:

QR kód bude doplnený

---------------------------------------------------------------------------------------------------------------------------

**Nasledujúca informácia je určená len pre zdravotníckych pracovníkov:**

* Injekčná liekovka je určená len na jednorazové použitie a nesmie sa použiť opakovane.
* Injekčnou liekovkou potraste, aby vznikol homogénny obsah.
* Dávku 0,5ml natiahnite použitím injekčnej striekačky.
* Hexacima sa nesmie miešať s inými liekmi.
* Hexacima sa podáva intramuskulárne. Odporúčanými miestami vpichu sú anterolaterálna horná oblasť stehna (preferované miesto) alebo deltový sval u starších detí (možné od 15 mesiaca veku).

Vakcína sa nesmie aplikovať intradermálne ani intravenózne. Nepodávajte intravaskulárne: ihla nesmie preniknúť do krvnej cievy.

* Nepoužívajte injekčné liekovky, ak je obal poškodený.

Všetok nepoužitý liek alebo odpad vzniknutý z lieku sa má zlikvidovať v súlade s národnými požiadavkami.